Vuković: Podgorica nastavlja da bude lokomotiva razvoja i modernizacije savremene Crne Gore – Glavni Grad Podgorica\nVuković: Podgorica nastavlja da bude lokomotiva razvoja i modernizacije savremene Crne Gore\n“Podgorica nastavlja da bude lokomotiva razvoja i modernizacije savremene Crne Gore. Slijedimo našu viziju da Podgoricu izgrađujemo u evropskom duhu, čuvajući njenu tradiciju i autentičnost. Podrška i povjerenje građana dodatno nas obavezuju i motivišu da nastavimo da vrijedno radimo i stvaramo, kako bi budućim generacijama ostavili više nego što smo naslijedili”, istakao je gradonačelnik Podgorice dr Ivan Vuković danas u Skupštini Glavnog grada tokom izlaganja o prvoj tački Dnevnog reda – Izvještaj o radu Gradonačelnika i radu organa uprave Glavnog grada i službi za 2017. Godinu. Gradonačelnik Vuković je istakao da su u saradnji sa Vladom Crne Gore, stvorene neophodne pretpostavke za početak realizacije projekta Uređaja za prečišćavanje otpadnih voda i tretmana kanalizacionog mulja, čija je vrijednost preko 50 miliona eura prethodnoj godini. “Potpisani su ugovori o finansiranju i ugovor o grantu, kojima je zaokružena finansijska konstrukcija, a slijedi raspisivanje međunarodnog tendera za izbor izvođača radova” istakao je Vuković. “Posredstvom IFC-a i Vlade Crne Gore obezbijedili smo i sredstva za izgradnju Jugozapadne obilaznice, kapitalnog projekta vrijednog oko 22 miliona eura, kojim će Podgorica dobiti modernu saobraćajnicu bulevarskog tipa i tako povezati magistralni put Podgorica-Cetinje i Podgorica-Petrovac, a uveliko teku i radovi na Donjogoričkom bulevaru, vrijedni oko 10 miliona eura, koji se nadovezuje na obilaznicu. Na taj način Podgorica će dobiti novi saobraćajni prsten kojim će se tranzit izmjestiti iz grada i omogućiti brži protok saobraćaja na gradskim saobraćajnicama” naglasio je Vuković.\nOn je podsjetio da je u saradnji sa Direkcijom javnih radova počela izgradnja II faze obilaznice oko Golubovaca, od kružnog toka ka aerodromu do kružnog toka u Mojanovićima, čija vrijednost iznosi 6,3 milona eura, a izvođeni su i radovi na rekostrukciji putnog pravca Golubovci – Mataguži – Tuzi, vrijedni 7 miliona eura.\n“Pored navedenih krupnih infrastrukturnih projekata tokom protekle godine radili smo i na unapređenju i širenju putne infrastrukture na teritoriji cijele Podgorice, u skladu sa planovima i potrebama građana. Asfaltirane su mnogobrojne ulice u svim djelovima grada, prigradskim i seoskim područjima. Sve ukupno, u prethodnoj godini na teritoriji glavnog grada, asfaltirano je oko 52 km novih saobraćajnica, a u saradnji sa Vojskom Crne Gore probijeno je 32 km puteva na seskom području” naglasio je gradonačelnik Podgorice.\nPrema njegovim riječima, posebna pažnja posvećena je održavanju postojeće i izgradnji nove vodovodne i kanalizacione infrastrukture. Na području Kakaricke gore, Bratonožića, Komana, Pipera, i opština u okviru Glavnog grada Tuzi i Golubovavci sagrađeno je 42 km nove vodovodne mreže, a izvedeni su značajni građevinski radovi na izgradnji kolektora fekalne kanalizacije u Zagoriču, Maslinama, Zlatici i Draču za šta je utrošeno 1,5 miliona eura. Vrijedno je rađeno i na izgradnji manjih kolektora atmosferske kanalizacije, a raspisan je tender za izgradnju sekundarne kanalizacione mreže za naselja Zagorič, Zlatica, Momišići, Konik, Vrela ribnička, Masline, Murtovina i Gornja Gorica vrijednosti preko milion eura.\nGradonačelnik je naveo da je u cilju pružanja novih sadržaja i kvalitetnijih pijačnih usluga, u partnerstvu sa kompanijom Mesopromet, otvoren objekat tržnog centra sa pijacom na Koniku vrijedan preko 3,5 miliona eura koji je generisao 220 novih radnih mjesta. Glavni grad je ove godine postao bogatiji za još jedan trg koji je sagrađen u neposrednoj blizini Gradskog stadiona, čime je Podgorica dobila moderan i funkcionalan prostor u samom centru grada, vrijedan preko pola miliona eura. Gradsko pozorište, investicija koja je vrijedna 6 miliona eura, poprima završne konture budućeg izgleda čime će nakon gotovo sedam decenija Podgorica dobiti novo pozorišno zdanje, a planiranom dinamikom teku radovi na Gradskoj knjižari za šta smo uložili preko 600.000 eura.\nGradonačelnik Vuković je istakao da je izgrađen vrtić na Starom Aerodromu, za čije potrebe je Glavni grad ustupio zemljište vrijedno 1,8 miliona eura, a u 2017. raspisan je i tender za izbor najpovoljnijeg ponuđača za izgradnju dječijeg vrtića u Tuzima, procijenjene vrijednosti 1,8 miliona eura. Pored tih vrijednih investicija, Glavni grad je vrtićima „Ljubica Popović” i „Đina Vrbica” ustupio na korišćenje prostore u Bloku V i u Staroj varoši i na taj način značajno doprinio povećanju kapaciteta predškolskih ustanova u Podgorici.\n“Protekle godine, u partnerstvu sa Vladom Crne Gore, počeli smo sa izgradnjom Srednje stručne škole u Golubovcima vrijednu preko pet miliona eura, a za naše najstarije sugrađane u 2017. godini privedena je kraju i izgradnja treće zgrade za penzionere sa 88 stambenih jedinica” naveo je Vuković.\nPo njegovim riječima, gradska uprava je tokom prethodne godine intenzivno radila i na unapređenju sportske infrastrukture. Podgorica je dobila moderan natkriveni bazen, vrijedan preko dva miliona eura, čime su se stekli uslovi za razvoj plivačkih sportova i u glavnom gradu naše države. Počela je rekonstrukcija Male sale Sportskog centra “Morača” i njena prenamjena u multifunkcionalnu salu, za šta će biti utrošeno 4,2 milion eura. “Nijesmo zanemarili ni sportsko-rekreativni segment. U izgradnju novih i adaptaciju postojećih sportskih terena i teretana na otvorenom uložili smo preko 400.000 eura” istakao je Vuković.\nOn je podsjetio da je u cilju očuvanja životne sredine i pravilnog tretmana i odlaganja otpada, u prethodnoj godini otvoreno šesto reciklažno dvorište u Golubovcima vrijedno oko 150 hiljada eura, a ugrađena su i 34 nova podzemna kontejnera. Radovi na prvoj fazi proširenja Skloništa za napuštene i izgubljene kućne ljubimce u sklopu kojih je predviđena izgradnja 124 boks jedinice ukupne vrijednosti 180 hiljada eura, ušli su u završnu fazu u 2017. godini.\n“U cilju ravnomjernog razvoja Grada, radilo se na rekonstrukciji Doma u Gornjoj Gorici, u vrijednosti 260.000 eura, koji je otvoren prije par mjeseci, a postavljen je i kamen temeljac za izgradnju višenamjenskog doma na Zlatici, vrijednog 470 hiljada eura u kojem će se nalaziti Dom zdravlja, pošta, apoteka, prostorije za klub penzionera i udruženja građana I koji će uskoro biti završen” najavio je gradonačelnik Vuković.\nOn je podsjetio da je na projekat biciklističkih staza, koji će izgradnjom petog koridora biti u potpunosti zaokružen sistem. Akcije ,,Za ljepše lice Podgorice“ i „Poboljšanje uslova stanovanja“ u sklopu kojih se obnavljaju fasade i ulazi u zgradama sprovode se u kontinuitetu.\n“Iza nas je jedna od najizazovnijih ali i najuspješnijih požarnih sezona. Naši vatrogasci uspješno su ugasili 2.854 požara, što je rekordan broj u poslednjoj deceniji za šta su dobili brojna priznanja i nagrade, a Služba zaštite je u ovoj godini nabavila i nova specijalizovana vozila i opremu vrijednu preko pola miliona eura” istakao je gradonačelnik.\nUprava grada u prethodnoj godini je, kako je naglasio Vuković, sa posebnim senzibilitetom i odgovornošću pristupala sprovođenju mjera socijalne politike, kako bi najranjivijim kategorijama stanovništva stvorila uslove za kvalitetniji život. Počela je izgradnja Doma starih kapaciteta 270 korisnika, do sada najveće investicije u objekat iz oblasti socijalne zaštite vrijedne blizu 12 miliona eura. Obezbijedili smo 15 stambenih jedinica za porodice koje se nalaze u stanju socijalne potrebe, a raspisan je konkurs za dodatnih 15 porodica koje ćemo zbrinuti stambenim smješatjem. Otvorena su dva veoma značajna socijalna servisa: Prihvatilište za beskućnike i Dnevni centar za podršku djeci i porodici u riziku, a nedavno smo krenuli u realizaciju i nove socijalne usluge za lica sa invaliditetom – personalni asistent. U okviru Regionalnog stambenog programa Glavni grad je uložio preko 4,5 miliona za izgradnju 120 stambenih jedinica za najugroženije porodice na Koniku. U partnerstvu sa Ministarstvom sporta i UNICEF-om, otvoren je prvi Omladinski centar u Podgorici, a Glavni grad je i ovog ljeta omogućio besplatan boravak u odmaralištu na Veruši za 318 djece osnovno-školskog uzrasta iz porodica koje se nalaze u nezavidnom materijalnom stanju. Treću godinu zaredom obezbijeđeni su besplatni kompleti udžbenika za sve prvake.\nGradonačelnik Podgorice je naveo da je organizacijom brojnih manifestacija, značajno obogaćena kulturna ponuda Podgorice.\n“U okviru manifestacije Džada Fest, uz brojno prisustvo građana, na različitim lokacijama u Gradu, prikazivani su filmovi na otvorenom. Glavni grad je i protekle godine podržao organizaciju CITY GROOVE festivala na kojem su učestvovala neka od najvećih imena regionalne i svjetske muzičke scene, kao i manifesttaciju PAF – Podgorica art festival, Made in NY džez festival i dr. Organizovali smo i III internacionalni sajam knjiga na kojem je učestvovalo preko 50 izdavačkih kuća iz Crne Gore, regiona i Evrope i koji je svojom organizacijom i koncepcijom pratećih programa, kao i usmjerenošću na autore, zavrijedio status manifestacija od značaja za kulturu grada i države. Jedan od najprestižnijih festivala u regionu „Naša radost” iznova je obradovao ne samo najmlađe nego i brojne druge gradjane koji su Trgu nezavisnosti pratili ovu manifestaciju. Ove godine bili smo i domaćini završnog dječjeg muzičkog takmičenja „Crna Gora u ritmu Evrope“. Značajno smo povećali finansijsku podršku za dugogodišnje manifestacije: Podgoričko kulturno ljeto, DEUS i FIAT, koje se realizuju sa znatno bogatijim i kvalitetnijim programskim sadržajima i u dužem vremenskom intervalu. Glavni grad je svoje građane obradovao i Izložbom „Čarobni Peking”, kao i koncertom Pekinškog simfonijskog orkestra” naveo je Vuković.\nOn je podsjetio da je na Trgu nezavisnosti, uz prisustvo mnogobrojnih građana i istaknutih ličnosti, svečano smo otkrili spomenik vojvodi Mirku Petroviću-Njegošu i crnogorskim junacima učesnicima oslobodilačkih ratova.\n“Glavni grad je preko IPA projekta prekogranične saradnje obezbijedio sredstva za dalju turističku valorizaciju arehološkog nalazišta Duklja, završeni su konzervatorsko-restauratorski radovi na bedemu tvrđave Ribnica, a potpisan je ugovor za radove na prilaznoj stazi tvrđave Medun. Uveliko se odvijaju radovi na rekonstrukciji objekta zadužbine poznatog crnogorskog vajara Rista Stijovića, ukupne vrijednosti 395.000 eura. U saradnji sa Turskom agencijom za međunarodnu saradnju i koordinaciju (TIKA) realizovan je projekat rekonstrukcije jednog od simbola Podgorice – Sat kule i Trga Bećir-bega Osmanagića. Glavni grad je dobio Ljetnju pozornicu koja ima 200 mjesta, a u potpunosti je rekonstruisana omiljena sala podgoričke publike „Dodest” i KIC-a „Budo Tomović”. Poslije dugog niza godina, u rekonstrukciju ove institucije kulture uloženo je 200.000 eura” istakao je Vuković.\nPeriod koji je za nama obilježile su i brojne aktivnosti koje se odnose na promociju Podgorice kao turističke destinacije.\n“Organizovali smo manifestacije „Dan patišpanja“, „Dan krapa“,”Dan raštana”, „Dane Gorice na Bukumirskom jezeru“, bili smo pokrovitelji manifestacije „Najbolje iz Crne Gore”, I mnoge druge aktivnosti zahvaljujući kojima Podgorica bilježi porast broja turista za 44.40% kao i porast broja noćenja za 43,55 % u odnosu na prethodnu godinu, a taj trend se i dalje nastavlja” naveo je Vuković.\nOn je podsjetio da je Podorica grad koji postaje domaćin brojnih međunarodnih sportskih događaja. Po dvadeset i četvrti put uspješno je organizovan Podgorički maraton na kojem je učestvovao rekordan broj takmičara, njih 980 iz 38 država, a Glavni grad je bio organizator Evrospkog prvenstva u padobranstvu, na kojem je nastupilo preko 180 najboljih takmičara iz 25 zemalja. Uspješno realizovano takmičenje preporučilo je naš grad kao ozbiljnog kandidata za domaćina Svjetskog prvenstva u padobranstvu. Takođe, u Podgorici je održano i Evropsko prvenstvo u džudou za takmičare do 23 godine, koje je okupilo preko 300 takmičara iz 40 zemalja, a Glavni grad je bio domaćin Evropskog kadetskog prvenstva u košarci.\n“Podgorica je bila domaćin Drugog Foruma gradonačelnika glavnih gradova država Centralne i Istočne Evrope i NR Kine. U pitanju je jedan od najvećih međunarodnih događaja održanih u Crnoj Gori od obnove nezavisnosti, koji je okupio 300 učesnika, uključujući gradonačelnike i predstavnike glavnih gradova, privrednih komora, biznis alijansi i diplomatskog kora” zaključio je Vuković.\nGradonačelnik u posjeti novoosnovanoj Opštini Tuzi Vešović i Vujačić zamjenici gradonačelnika Podgorice


Tramp: Japan kupuje dodatnih 105 američkih aviona F-35 - Svet - Dnevni list Danas\nPočetna » Svet » Tramp: Japan kupuje dodatnih 105 američkih aviona F-35\nTramp: Japan kupuje dodatnih 105 američkih aviona F-35\nJapan će kupiti dodatnih 105 američkih višenamenskih borbenih aviona F-35, rekao je danas američki predsednik Donald Tramp posle sastanka sa japanskim premijerom Šinzom Abeom u Tokiju.\n0Piše: Beta 27. maja 2019. 16.41 Izmenjeno: 28. maja 2019. 04.00\n„SAD podržavaju napore Japana da poboljša svoje odbrambene kapacitete, poslednjih meseci smo im poslali veliku količinu vojne opreme“, rekao je Tramp na konferenciji za novinare i objavio da Japan namerava da kupi 105 letelica najnovijeg modela F-35.\nJapan je krajem 2011. najavio da kupuje 42 aviona F-35, a sa novom narudžbom je prvi međunarodni klijent za ovaj borbeni avion pete generacije.\nKako navodi agencija Frans pres, Japan je u decembru najavio tu narudžbu, čime je podigao na 147 ukupan broj tih aviona koje će imati, prema saopštenju američkog proizvođača Lokid Martina objavljenom tada.\nVlada Šinza Abea koja je u decembru najavila rekordan budžet za vojsku povećala je uvoz američke vojne opreme pod pritiskom Donalda Trampa. Cilj je da se suprotstavi vojnoj pretnji Kine, a i da smanji trgovinski deficit sa SAD, koji američki predsednik redovno kritikuje.\nAvion F-35 koji se pripremao od početka 1990-ih i probno poleteo 2006. godine, proizvodi Lokid Martin, a motore drugi američki proizvođač Prat i Vitni. Prema poslednjim podacima 390 F-35 aviona isporučeno je u svetu.\nJapan, Sjedinjene Američke DržaveTokio


Nauka sa Tehnološkog fakulteta Novi Sad u službi privrede\nTehnološki fakultet Novi Sad, 06.12.2018. godine na Novosadskom sajmu, predstavio se privrednicima na drugom po redu poslovnom sajmu „Nauka za privredu“ koji je organizovan sa ciljem intenziviranja saradnje naučnoistraživačkih institucija sa privredom. Manifestacija je organizovana na inicijativu Pokrajinske vlade, a u saradnji sa Pokrajinskim sekretarijatom za visoko obrazovanje i naučnoistraživačku delatnost, Razvojnom agencijom Vojvodine i Privrednom komorom Vojvodine.\nTehnološki fakultet Novi Sad nastojao je da posetiocima predstavi različita rešenja i mogućnosti transfera naučnih znanja, kao i primene novih tehnologija u privredi. Pored sajamskog štanda na kojem je predstavljen Fakultet, akreditovane laboratorije, kao i neki od proizvoda koji su rezultat projekata zasnovanih na saradnji Tehnološkog fakulteta sa privredom, profesori i asistenti održali su ukupno sedam predavanja u tri sekcije i učestvovali na organizovanim B2B sastancima. Laboratorija za ambalažu i pakovanje i Laboratorija za ispitivanje prehrambenih proizvoda predstavljene su privrednicima koji su posetili Sajam, a oni koji su bili posebno zainteresovani za usluge laboratorija koje posluju u sastavu Tehnološkog fakulteta Novi Sad imali su priliku da se upoznaju sa rukovodiocima i dobiju detaljnije informacije o radu laboratorija i akreditovanim metodama.\nCentralna tema ovogodišnjeg sajma „Nauka za privredu“ bila je hrana, o kojoj je diskutovano u četiri sekcije: tehnologije, kvaliteta i bezbednosti; ishrane, zdravlja i medicine; informacionih tehnologija i automatizacije; konsaltinga, obuka i dizajna. Doktori nauka sa Tehnološkog fakulteta Novi Sad predstavili su se privrednicima kroz sedam predavanja u tri sekcije. U okviru sekcije tehnologija, kvalitet i bezbednost hrane predavanja su održali dr Branislav Šojić, dr Sunčica Kocić-Tanackov, dr Zdravko Šumić i dr Senka Popović. Sekcija ishrana, fizička aktivnost i zdravlje otpočela je predavanjem dr Jelene Vladić, dobitnice nagrade Danubius Young Scientis Award, za najboljeg mladog naučnika iz Srbije 2018. godine, nakon kojeg je usledilo predavanje dr Ivane Lončarević. U okviru sekcije koja se odnosila na konsalting dr Ranko Romanić i dr Jelena Pejin upoznali su privrednike sa naučno-stručnim, tehničkim i savetodavnim uslugama u tehnologijama hrane.\nTehnološki fakultet Novi Sad je na B2B sastancima započeo konkretne poslovne dogovore sa nekoliko kompanija koje su izrazile interesovanje za saradnju na različitim poljima.


Kulturne manifestacije i skupovi povodom Dana Sandžaka - Radio Sto Plus\nNizom kulturnih manifestacija i skupova, koje odvojeno u Novom Pazaru organizuju Bošnjačko nacionalno vijeće (BNV), Kulturni centar i Matica bošnjačka počelo je obeležavanje 20.novembra, Dana Sandžaka.\nKulturni centar u Novom Pazaru počeo je sinoć obeležavanje ovog praznika sinoć otvaranjem izložbe Jesenjeg likovnog salona , a biće nastavljeno danas tribinom “Živjeti ideju antifašizma”, i izložbom ručnih radova i narodne umetnosti.\nProslavljanje Dana Sandžaka u Bošnjačkom nacionalnom vijeću je počelo sinoć promocijom knjige Sandžak – stogodišnja borba za slobodu“, autora Dauta Nurilera, a danas će biti održani, jubilarni, 15. Sndžački književni susreti (SAKS).\nZa ponedeljak je planirano održavanje okruglog stola„ ZAVNOS – istorijske okolnosti autonomije Sandžaka“.\nMatica bošnjačka, ovaj nacionalni praznik, obeležiće manifestacijom „Amanet“, koja će večeras biti održana na Fakultetui za islamske studije (FIS).\nU okviru te manifestacije biće promovisani jubilatni broj časopisa „Amanet“ Bošnjačke akademije nauka i umetnosti (BANU) i časopis Matice bošnjačke „Ljetopis“.


Predsednik Vučić obišao fabriku MEI TA Europe u Obrenovcu | Predsednik Republike Srbije\nPredsednik Vučić obišao fabriku MEI TA Europe u Obrenovcu\nPredsednik Republike Srbije Aleksandar Vučić obišao je danas fabriku Mei Ta Europe u Bariču kod Obrenovca, gde je prisustvovao obuci za novozaposlene, kao i predavanju za učenike obrenovačke Tehničke škole, koja se organizuje u toj kompaniji.\nPredsednik Vučić je obišao livnicu i pogon za mašinsku obradu posle čega je razgovarao sa učenicima Tehničke škole iz Obrenovca.\n"Posebno sam srećan zbog mogućnosti da se bavimo dualnim obrazovanjem i pored bezbroj otpora. Srećan sam što postoji ovako jaka i moćna fabrika u Obrenovcu", poručio je predsednik Vučić.\nPredsednik je dodao da je zadivljen i onim što je video u fabričkoj livnici i pogonu za mašinsku obradu, jer je, kaže, potrebno da imamo obučene radnike, mlade koji mogu da napreduju.\n"Ne može se bez teškog rada do dobrog života. A, moja molba je da budete posvećeni i da angažmanom i radom sve što su u vas ulagali, vratite roditeljima i zemlji. Mi kao država, pomažemo koliko možemo", rekao je predsednik Vučić.\nOn je istakao da je posebno srećan što u fabrici Mei Ta rade i ljudi iz Lazarevca, Uba, Lajkovca, Valjeva, sa Čukarice i drugih mesta, a ne samo iz Obrenovca, jer su prepoznali priliku.\n"Nama su potrebni dobri, vredni radnici, koji su prošli obuke koje se ovde ogranizuju, a oni će biti i najplaćeniji u budućnosti. Samo rad donosi rezultate, a ko misli da će s neba nešto da padne i da je država ćup iz kog može da se vadi - to ne postoji", rekao je predsednik Vučić.\nPredsednik je podsetio da su ljudi, pre pet godina, kada se počinjalo sa tom investicijom, bili u neverici, a danas u toj fabrici radi 3.000 ljudi.\n"Danas je 3.046 radnika u delu gde 50 godina nije bilo nijedne fabrike", podvukao je predsednik Vučić.\nOn je podsetio da se mnogo čekalo na autoput kroz Obrenovac, da su u selima ljudi čekali na kanalizaciju, a da je više od 250 miliona evra uloženo u obnovu te opštine posle poplava iz 2014. godine.\n"Zahvalan sam što ste disciplinovani, vredni i željni da naučite, da napredujete i radite, da izdržavata svoje porodice i da sebi i svojoj deci obezbedite bolju budućnost. Da sutra ne budem ništa, ko god da uđe u ovu fabriku - znaće da smo je mi izgradili, sa našom kineskom braćom", rekao je predsednik Vučić.\nOn je zahvalio i kineskom predsedniku Si Đinpingu na odnosu prema Srbiji i poručio kineskim partnerima da ćemo kineskog predsednika dočekati onako kako ga nijedna zemlja na svetu nije dočekala.\nMei Ta je ukupno u dve fabrike u Obrenovcu uložila 150 miliona evra, a zapošljava 3.050 ljudi. Postoji potreba za novim zaposlenima i zato stalno organizuju obuke za nove radnike.\nFabrika ima saradnju sa opštinama Obrenovac, Lazarevac, Lajkovac, Valjevo...\nPredsednik Vučić je fabriku posetio u pratnji predsednika Mei Ta grupe Ben Čena, ambasadorke Kine u Srbiji Čen Bo, predsednika opštine Obrenovac Miroslava Čučkovića i ministra prosvete Mladena Šarčevića, gradonačelnika Beograda Zorana Radojičića i zamenika gradonačelnika Gorana Vesića.


Dedić i Ito o saradnji Japana i BiH | Agroportal.ba\nDedić i Ito o saradnji Japana i BiH\nFederalni ministar poljoprivrede, vodoprivrede i šumarstva Šemsudin Dedić danas je, u sjedištu Vlade Federacije BiH u Sarajevu, primio ambasadora Japana u BiH Makoto Ita, s kojim je razgovarao o dosadašnjoj saradnji u oblasti poljoprivrede, vodoprivrede i šumarstva. Tom prilikom ministar Dedić je japanskog ambasadora upoznao sa aktivnostima ovog ministarstva, te se zahvalio na pomoći koju je Vlada Japana pružila Bosni i Hercegovini u posljednje dvije decenije.\nFoto: Šemsudin Dedić i Makoto Ito\nProces deminiranja obradivih poljoprivrednih i šumskih površina značajno je ubrzan opremom koju je BiH dobila posredstvom donacija Vlade Japana. Opredijeljenost Japana da u različitim oblastima pomogne razvoj bosanskohercegovačkog društva, od socijalnih do ekonomskih prilika, govore o njihovoj namjeri za učvršćivanjem i nastavkom uspostavljene saradnje – kazao je ministar Dedić.\nJapanska agencija za razvoj\nNa današnjem sastanku je, s ciljem zaštite životne sredine, razgovarano i o mogućnostima uključivanja Japanske agencije za razvoj (JICA) u podršku lokalnim zajednicama prilikom provođenja predstojećeg Watsan 2 projekta putem Federalnog ministarstva poljoprivrede, vodoprivrede i šumarstva. Ovaj projekat usmjeren je na poboljšanje postojećih životnih uslova stanovništva, stvaranja adekvatnih higijenskih uslova u oblasti vodosnabdijevanja, te odvoda otpadnih voda, kao i uvođenja mjera za zaštitu okoliša.\nPročitajte još... Od žena zavisi oživljavanje sela\nAmbasador Ito zahvalio je ministru Dediću na prijemu, te iskazao opredijeljenost za nastavak saradnje i podršku projektima o kojima su danas razgovarali, saopćeno je iz Federalnog ministarstva poljoprivrede, vodoprivrede i šumarstva.\nAmbasador Ito BIH Japan Šemsudin Dedić


Erdogan pozvao Putina i Zelenskog u Tursku da reše nesuglasice - 19.01.2022, Sputnik Srbija\nErdogan pozvao Putina i Zelenskog u Tursku da reše nesuglasice\nTurski predsednik Redžep Tajip Erdogan pozvao je ruskog i ukrajinskog kolegu, Vladimira Putina i Vladimira Zelenskog da dođu u Tursku kako bi „rešili... 19.01.2022, Sputnik Srbija\nPrema njegovim rečima, turski lider će u narednih nekoliko nedelja otputovati u Ukrajinu zbog pregovora sa Zelenskim.„U isto vreme, bićemo u bliskom kontaktu sa Rusijom kako bi se izbegle bilo kakve vojne akcije koje mogu da imaju ozbiljne posledice“, istakao je Kalin.Portparol smatra da je Moskvi i Kijevu potreban privremeni sporazum dok se kriza konačno ne reši. U isto vreme, on kaže da zvanična Ankara ne isključuje buduće razmirice između Rusije i Zapada zbog situacije oko Ukrajine, čak i ako se trenutna situacija reši.Podsetimo, turski predsednik Redžep Tajip Erdogan izjavio je u utorak da perspektiva „invazije“ Rusije na Ukrajinu nije realna.On je ranije saopštio je da je njegova država spremna da bude posrednik između Rusije i Ukrajine, zalažući se za mir u regionu. S tim u vezi, portparolka Ministarstva spoljnih poslova Rusije Marija Zaharova rekla je da nema govora o posredničkoj ulozi Turske u rešavanju sukoba na istoku Ukrajine.U poslednje vreme Zapad optužuje Rusiju da navodno priprema invaziju na Ukrajinu i da u prilog tome ide i činjenica je Moskva značajno pojačala vojno prisustvo kod granica Ukrajine. Rusija odlučno odbacuje te optužbe kao neosnovane i opasne i ističe da vojne snage premešta na svojoj teritoriji u skladu sa Ustavom a da Zapad sve to koristi kao izgovor za dalje širenje na Istok.Zbog toga je ruski predsednik Vladimir Putin zatražio pisane, pravno obavezujuće, garancije Zapada da se neće dalje širiti prema ruskim granicama i da u tom delu Evrope neće raspoređivati naoružanje.\nrusija, turska, ukrajina, redžep tajip erdogan\n09:01 19.01.2022 (Osveženo: 10:50 19.01.2022)\nPrema njegovim rečima, turski lider će u narednih nekoliko nedelja otputovati u Ukrajinu zbog pregovora sa Zelenskim.\n„U isto vreme, bićemo u bliskom kontaktu sa Rusijom kako bi se izbegle bilo kakve vojne akcije koje mogu da imaju ozbiljne posledice“, istakao je Kalin.\nPortparol smatra da je Moskvi i Kijevu potreban privremeni sporazum dok se kriza konačno ne reši. U isto vreme, on kaže da zvanična Ankara ne isključuje buduće razmirice između Rusije i Zapada zbog situacije oko Ukrajine, čak i ako se trenutna situacija reši.\n„Mislim da je važno pokušati da se pronađe nekakav modus vivendi (privremeni ili preliminarni međunarodni sporazum zaključen sa očekivanjem njegovog konačnog regulisanja u budućnosti), kao i da se to učini razumno i strpljivo“, ocenio je.\nOn je ranije saopštio je da je njegova država spremna da bude posrednik između Rusije i Ukrajine, zalažući se za mir u regionu. S tim u vezi, portparolka Ministarstva spoljnih poslova Rusije Marija Zaharova rekla je da nema govora o posredničkoj ulozi Turske u rešavanju sukoba na istoku Ukrajine.\nErdogan želi da bude posrednik između Rusije i Ukrajine\n29 Novembar 2021, 12:37


Grčki premijer kaže da je predlog SIRIZA za glasanje iz inostranstva neustavan\nBy Zacharias Petrou / Објављено на: September 27, 2019\nTokom posete New Yorku, gde učestvuje na zasedanju Generalne skupštine UN, grčki premijer Kyriacos Mitsotakis komentarisao je predlog najveće opozicione partije SIRIZA o načinu na koji bi građani Grčke koji žive u inostranstvu mogli da glasaju na grčkim izborima.\nGovoreći novinarima, Mitsotakis je rekao predlog opozicije okarakterisao kao neustavan i veoma uvredljiv za grčku dijasporu, toja želi da ispuni svoje biračko pravo u inostranstvu. Prema njegovim rečima, SIRIZIN predlog predviđa da Grci iz inostranstva glasaju samo za limitiran broj poslanika u državnom parlamentu, a ne za one koji će voditi zemlju. Ovo, kaže premijer, vodi do stvaranja građana “drugog reda” i ne daje im ista prava.\nVlada je sastavila svoj plan prema kojem će građani moći da glasaju iz onog mesta u kojem žive. Prema informacijama, glasači bi trebali imati potpuno ista prava a Mitsotakisova administracija je spremna da odmah pusti nacrt zakona u proceduru. Međutim, premijer takođe očekuje da lideri opozicionih partija, uključujući lidera SIRIZA Alexisa Tsiprasa, podrže ove odredbe.\nKako bi se promenio sadašnji zakon neophodna je većina od 200 glasova poslanika. Međutim, Mitsotakis je Grcima koji žive u New Yorku, ranije ove sedmice, rekao da je njegov cilj da zakon podrži svih 300 poslanika. “Do 2023. godine konačno ćete moći da glasate iz svog stalnog mesta boravka,” rekao je Mitsotakis zajednici američkih Grka u Astoriji.\nU svakom slučaju, SIRIZA treba da glasa zajedno sa vladoajućom strankom da bi se zakon promenio, ali izvori iz Nove demokratije kažu da postoji mogućnost dogovora sa glavnom opozicionom strankom o ovom pitanju.\nPrezentujući svoj predlog o ovom pitanju ranije ove sedmice, Pokret za promene (KINAL) predložio je da se glasovi iz inostranstva broje u ukupan rezultat. Stranka takođe poziva na formiranje posebne “izborne jedinice” za Grke u dijaspori, koji bi birali između pet i sedam poslanika u državnom parlamentu./ibna


Stoltenberg žali zbog žrtava bombardovanja - Sputnjik Srbija\n01:35 05 April 2020\n16:48 11.06.2015 (osveženo 16:19 05.10.2015) Preuzmite kraći link\nGeneralni sekretar NATO-a Jens Stoltenberg je izrazio saučešće svim porodicama koje su izgubile voljene u bombardovanju 1999. i dodao da gubitak života predstavlja tragediju, zbog čega on duboko žali.\nJens Stoltenberg je tokom zvanične posete Crnoj Gori rekao da gubitak svih života 1999. godine u NATO bombardovanju SRJ predstavlja tragediju i da on zaista duboko žali zbog svega što se desilo, pišu podgoričke „Vijesti“.\nŽrtve NATO bombardovanja postale krivci\n„Ovom prilikom izražavam saučešće svim porodicama i svima onima koji su izgubili svoje voljene. Svrha i cilj NATO vazdušne operacije bio je, takođe, da se zaštite civili, a to smo i uspeli“, naveo je šef NATO-a posle sastanaka sa premijerom Crne Gore Milom Đukanovićem.\nPrema njegovim rečima, Alijansa je učinila sve što je bilo u njenoj moći kako bi sprečila gubitak života nevinih civila.\n„Nažalost, u konkretnom slučaju nismo mogli da izbegnemo stradanje civila. Zbog toga iskreno žalim. Cilj operacije je svakako bio da se uspostavi mir“, poručio je Stoltenberg.\nStoltenberg je naveo da će Crna Gora svim svojim dostignućima pokazati da je zaslužila članstvo u Alijansi, što će za nju i region imati posebnu vrednost.\nGeneralni sekretar NATO-a se, osim sa Đukanovićem, sastao i sa crnogorskim predsednikom Filipom Vujanovićem i predsednikom Skupštine Rankom Krivokapićem.\nJens Stoltenberg, NATO, bombardovanje, NATO, Jens Stoltenberg


Poslednja izmena 10:30\n12.08.2019 u 11:07\nCrvena zvezda bez Pavkova, Bena i Babića u Kopenhagenu\nFudbaleri Crvene zvezde na revanš u Kopenhagen putuju bez povređenih Milana Pavkova, Mohameda El Fardua Bena i Srđana Babića. Pavkov definitivno nije uspeo da se oporavi od povrede zadobijene u prvom meču dva tima u 3. kolu kvalifikacija za Ligu šampiona, Ben vuče povredu još iz Helsinkija, dok ju je Babić zaradio na prethodnoj utakmici protiv Mladosti iz Lučana u Superligi, javlja Tanjug. Trener Vladan Milojević na put u Dansku odlučio je da povede 19 igrača, među kojima je i naknadno prijavljeni novajlija iz Rada Njegoš Petrović. Na spisku su: Milan Borjan, Zoran Popović, Marko Gobeljić, Milan Gajić, Miloš Degenek, Nemanja Milunović, Radovan Pankov, Milan Rodić, Santana Žander, Hose Alberto Kanjas, Mirko Ivanić, Marko Marin, Dušan Jovančić, Miloš Vulić, Njagoš Petrović, Milan\n08.08.2019 u 19:00\n„Crveno-beli” veruju u pobedu u Kopenhagenu\nU najvažnijoj utakmici u dosadašnjem toku sezone, u rundi u kojoj se lomi da li će stići nadomak plasmana u Ligu šampiona ili će takmičenje nastaviti u plej-ofu za Ligu Evrope, fudbaleri Crvene zvezde su odigrali najbolje do sada. Bili su opasniji od rivala, imali su vođstvo nakon gola Milana Pavkova i nekoliko prilika da udvostruče prednost, ali umesto da na revanš odu sa pobedom bez primljenog gola danska ekipa je uspela da izjednači iz, po mišljenju „crveno-belih”, sumnjivo dosuđenog jedanaesterca. Pogodak Jonasa Vinda sa „bele tačke”, nekoliko minuta pre kraja susreta, bio je jedini udarac Kopenhagena u okvir protivničkog gola, dok su ih izabranici Vladana Milojevića imali ukupno osam. Samo dva minuta kasnije portugalski arbitar Tijago Martins nije se oglasio nakon starta\n07.08.2019 u 08:18\nNema kuknjave, u Kopenhagenu na pobedu\nU prvoj utakmici 3. kola kvalifikacija za Ligu šampiona fudbaleri Crvene zvezde odigrali su nerešeno u Beogradu sa Kopenhagenom 1:1 (1:0),. Samo sedam minuta delilo je Zvezdu od zaslužene pobede pred 40.812 gledalaca na stadionu „Rajko Mitić”, nakon pogotka Milana Pavkova pred kraj prvog poluvremena, ali su gosti iz sumnjivog penala uspeli da spreče poraz. Portugalski sudija Tijago Martins, koji je više puta izviždan sa tribina tokom meča, blagi kontakt Pepea Biela i Dušana Jovančića okarakterisao je za najstrožu kaznu, a hrabri Jonas Vind „panenkom” matirao Borjana. Samo minut posle toga Martins „nije video” duel Sotirosa Papajanopulosa i start nad El Farduom Benom, odlučivši da ne pokaže drugi put na „belu tačku”. Generalni direktor Crvene zvezde Zvezdan Terzić izjavio je da\n06.08.2019 u 22:48\nZvezda je vodila od 44. minuta golom Milana Pavkova, a u 84. je iz penala izjednačio Jonas Vind. Revanš će se igrati u sledećeg utorka u Danskoj. Zvezda je bila znatno bolji rival od danskog kluba u prvoj utakmici pred više od 40 hiljada navijača na stadionu „Rajko Mitić”. Crveno-beli su dobro igrali u prvom poluvremenu i imali veliku priliku već na početku, kada je dobar šut Marka Marina odbranio golman Sten Gritebust. Vođstvo Zvezdi doneo je Pavkov pred poluvreme, kada je posle dodavanja Mirka Ivanića šutirao, a lopta je pogodila igrača Kopenhagena Viktora Nelsona i prevarila golmana. Pavkov je zamenjen na poluvremenu zbog povrede lože, koju je dobio na početku utakmice, prenosi Beta. Zvezda je bila dobra i u drugom delu, a najbolju priliku imala je u 80. minutu, kada\n06.08.2019 u 16:34\nProtiv Kopenhagena za evropsku jesen\nFudbaleri Crvene zvezde dočekaće večeras Kopenhagen u prvoj utakmici trećeg kola kvalifikacija za Ligu šampiona (stadion „Rajko Mitić”, 20.45). Dvomeč sa danskom ekipom veoma je važan za „crveno-bele” pošto bi eventualnim prolaskom u narednu rundu obezbedili evropsku jesen. Naime, oni bi trijumfom u ovom dvomeču izborili plasman u četvrto kolo kvalifikacija za elitno takmičenje, gde bi imali priliku da ponove prošlogodišnji uspeh, ali bi i minimum osigurali igranje u grupnoj fazi Lige Evrope što je i bio primarni cilj na početku sezone. Izabranici Vladana Milojevića večerašnji susret dočekuju posle poraza od Helsinkija koji na njihovu sreću nije imao nikakve posledice pošto su prošli dalje. Međutim, taj susret je pokazao i neke slabosti u Zvezdinoj igri pa im je dobrodošlo što za\n05.08.2019 u 18:00\nZvezda vrednija od Kopenhagena\nFudbaleri Crvene zvezde nisu blistali u prva dva kola kvalifikacija za Ligu šampiona, ali su uprkos tome uspeli da eliminišu Suduvu i Helsinki. U trećem kolu će ih čekati najozbiljniji protivnik do sada pošto će im rival biti šampion Danske Kopenhagen, a prvi susret biće odigran sutra na stadionu „Rajko Mitić“ (20.45 č). Iako skandinavska ekipa nema dugu tradiciju, pošto je klub osnovan tek 1992. godine, poslednjih godina su imali zapažene rezultate. Što se domaćih trofeja tiče do sada su osvojili 13 titula prvaka države, osam nacionalnih kupova, a trijumfovali su i Liga kupu i Superkupu. Pored toga dva puta su bili šampioni Rojal lige, takmičenja u kom učestvuju po četiri najbolje plasirane ekipe iz Danske, Norveške i Švedske. Prvi takmičarski meč na međunarodnoj sceni odigrali su 16.\n15.10.2019 u 10:25\nFolksvagen obustavlja izgradnju fabrike u Turskoj\n15.10.2019 u 09:51\nČović: Kurti priča ono što međunarodni faktori žele da čuju\n15.10.2019 u 09:39\nVremeplov kroz istoriju jugoslovenske kinematografije\n15.10.2019 u 09:38\n15.10.2019 u 09:25\nDesetine stradalih posle udara tajfuna u Japanu\nNemački klub otpustio turskog fudbalera zbo podrške napada na Siriju


Tanjug 21. februara 2019. 16:12\nBEOGRAD – U Vladi Srbije danas je održan osnivačni sastanak Koalicije za okončanje dečjih brakova, koju su inicirali Koordinaciono telo za rodnu ravnopravnost i UNICEF u Srbiji, čija je direktorka Ređina de Dominićis zahvalila potpredsednici Vlade Zorani Mihajlović na snažnoj posvećenosti ovoj temi i dodala da rani i dečji brakovi predstavljaju ozbiljnu povredu prava devojčica koje su više ugrožene ovom pojavom.\nDirektorka UNICEF-a je napomenula da se upravo obeležava 30 godina od usvajanja Konvencije za prava deteta, te dodala da je priča svake devojčice koju je srela, a da je rano stupila u brak, puna bola i žaljenja.\n„Tradicija sama po sebi nije štetna, ali pitanje je kako društvo posmatra tu tradiciju i kako podstiče stereotipe. Jedan od najvažnijih aspekata zaštite dece je upravo sprečavanje dečjih brakova“, rekla je direktorka UNICEF-a.\nJovanka Atanacković, pomoćnica ministarke Mihajlović, rekla je da udaja pre 18. godine predstavlja ozbiljno kršenje ljudskih prava i utiče na pravo devojčica na zdravlje, obrazovanje i život bez nasilja.\nKOnstatujući da su dečji brakovi retki u opštoj populaciji, ali veoma česti u romskoj populaciji, navela je da su razlozi za društveni i kulturni obrazac, siromaštvo, nepostojanje koordinisanog odgovora na ovaj problem.\n„Stoga i osnivamo Nacionalnu koaliciju, da svi zajedno udruženi doprinesemo kreiranju modela intervencija, osnaživanju mladih Romkinja da se obrazuju, jačanju lokalnih romskih zajednica, ali i boljoj koordinaciji na svim nivoima kako bismo dečje brakove iskorenili“, rekla je Atanackovićeva.\nDodala je da je ovo posao na duže staze jer problem dečjih brakova je veoma kompleksan i zahteva angažovanje svih relevantinih aktera – od državnih institucija, preko nevladinog sektora, međunarodnih organizacija, medija.\nKoaliciju, između ostalih, čine predstavnici Koordinacionog tela za rodnu ravnopravnost, UNICEF-a, Kancelarije za ljudska i manjinska prava, Nišavskog, Jablaničkog i Južnobanatskog upravnog okruga, skupštinskih odbora za ljudska i manjinska prava i ravnopravnost polova, kao i prava dece, Zaštitnika građana, Poverenika za rodnu ravnopravnost, Grada Beograda, udruženja civilnog društva Bibija, Ternipe, Praksis, Indigo, Tima za socijalno uključivanje i smanjenje siromaštva, Kancelarije za inkluziju Roma, Udruženja Roma Novi Bečej, Republičkog zavoda za socijalnu zaštitu i UN agencija.


PLANDIŠTE: Pokloni za sportiste - eVršac\nZamenik predsednika Opštine Plandište Goran Donevski i većnica za sport Bojana Stojanović prethodnih dana obilazili su sportska udruženja i sportske radnike sa teritorije Opštine Plandište i tom prilikom podelili su prigodne poklone u vidu lopti, sportske opreme i rekvizita.\nTokom obilazka Donevski je razgovarao sa sportskim radnicima i trenerima i izrazio veliku želju lokalne samouprave da pomogne sportskim klubovima u situaciji kada su sva sportska takmičenja ukinuta zbog sprečavanja širenja virusa COVID-19 i zaštite zdravlja ljudi.\nOpština Plandište može da se pohvali velikim sportskim uspesima. Iako važimo za jednu od najmanjih opština u Srbiji sportski uspesi naših klubova i naše dece su izuzetno visoki. Ono što je posebno važno napomenuti je da svako sportsko udruženje u našoj opštini okuplja veliki broj dece što je svakako naš zalog za budućnost sporta u Plandištu. Mi, kao lokalna samouprava ćemo se maksimalno truditi da pomognemo sportskim klubovima, pa smo tako ove godine povećali budžetska izdvajanja za sport i na taj način nagradili naše sportiste za dostojno predstavljanje naše opštine na svim takmičenjima, izjavio je Donevski.\nOn je istakao da velike sportske uspehe sportisti iz Plandišta beleže kako u individualnim, tako i u kolektivnim sportovima.\nPosebno bih pohvalio predstavnike karate kluba Agrobanat Plandište koji okuplja preko stotinu polaznika svih uzrasta i svake godine beleži ogromne uspehe na domaćim i međunarodnim takmičenjima. Ništa manje pohvala ne zaslužuje ni fudbalski klub Sloga Plandište koji se takmiči u Vojvođanskoj ligi i ove godine je najbolje plasiran od svog osnivanja, što posebno daje na težini obzirom da tim sačinjavaju fudbaleri iz naše opštine, rekao je Donevski.\nDonevski je naglasio da će se lokalna samouprava truditi da vodi odgovornu politiku zaštite i unapređenja sporta u Opštini Plandište i da nagrađuje sportske uspehe dece.\nNa njima je da marljivo rade i treniraju i da nas dostojno predstavljaju na svakom sportskom nadmetanju, dodao je Donevski.


Vladica Rabrenović novi-stari reli šampion Srbije - Automagazin\nPosadi WRR Team-a iz Čačka ovo je četvrti trijumf u generalnom plasmanu za Šampionat Srbije i peta uzastopna titula u klasi N3 do 2000ccm.\nRabrenović je svoj trijumf najavio pobedom na prvom brzinskom ispitu, koji je vožen u centru Poreča ali put do cilja nije bio nimalo lak.\n"Veoma naporan reli sa dugim i veoma zahtevnim brzinskim ispitima. Imali smo i dosta problema sa automobilom, kvar na motoru i probušene pneumatike, ali je moja ekipa mehaničara uspela da automobil osposobi da stignemo, ne samo do cilja prvog dana koji se bodovao za Šampionat Srbije, već da uspešno privedemo kraju kompletan reli. Žao mi je što je naš glavni konkurent iz Srbije izleteo i odustao ali smo uživali u borbi sa posadama iz Hrvatske, Slovenije i cele Evrope." - izjavio je novi-stari reli šampion Srbije, Vladica Rabrenović.\nPosada WRR Rally Teama jedina je od devet srpskih, koje su stigle do cilja drugog dana relija u Hrvatskoj, i zajedno sa najboljim vozačima Evrope proslavila novi uspeh.


Banke zatišje u vreme godišnjih odmora koriste da poskupe svoje usluge, čak i za 50 odsto!\n“Novostima” su se požalili klijenti pojedinih banaka da su proteklih dana dobili obaveštenje da dođu na šalter i potpišu novi tarifarnik usluga ili u protivnom - mogu bez “penala” da napuste banku. A, banke osim što zaračunavaju provizije koje nikada nisu naplaćivale, poput upita stanja na sopstvenom bankomatu ili dodatne naknade za elektronsko bankarstvo, redom podižu cene svih ostalih provizija.\nOtkako im je prihod od kamata, zbog niskih stopa na kredite, sve manji - za cele tri milijarde dinara u 2017. godini - bankari podizanjem raznih provizija uspešno nadomeštaju taj gubitak. Tako većina banaka počinje da zaračunava namete na ono što do sada nije naplaćivala, poput upita stanja na sopstvenom bankomatu, ili provizija za plaćanja preko kompjutera i mobilnog telefona. Istovremeno, podiže se cena već postojećih nameta, i to znatno, naročito za razna plaćanja na šalteru i slanje, opomena gde je cena veća. Tako obična opomena da je klijent u minusu sada košta bar 300 dinara, upit stanja na bankomatima od 15 do 30 dinara, a duplo više ukoliko ovo pitanje “postavite” bankomatu tuđe banke.\n“Zakonom je predviđeno da Narodna banka Srbije propisuje listu od najmanje deset, a najviše dvadeset reprezentativnih usluga povezanih s platnim računom za koje korisnici platnih usluga plaćaju naknade, a koje nudi najmanje jedan pružalac platnih usluga u Srbiji”, rečeno je “Novostima” u NBS.\n“Kada je reč o listi reprezentativnih usluga, trenutno je u toku analiza evropske pravne prakse, nakon čega će se pristupiti izradi liste. Kriterijumi kojima će se NBS voditi prilikom izrade liste reprezentativnih usluga su učestalost korišćenja usluge i iznos troškova kojima su izloženi korisnici pri korišćenju date usluge, odnosno, na listi će se naći usluge povezane s platnim računom koje se najčešće koriste, kao i one platne usluge koje korisnika izlažu najvećem trošku. Ovo će obezbediti veću transparentnost i olakšati korisniku izbor pružaoca platne usluge. Javnost će blagovremeno biti obaveštena o tome koje sve usluge će se naći na listi, navode u NBS.\nBanke u Srbiji prošle godine zaradile 68,7 milijardi dinara


Dogovoren novi aranžman Srbije i MMF-a\n► Dogovoren novi aranžman Srbije i MMF-a\nVlada Srbije postigla je dogovor da delegacijom Međunarodnog monetarnog fonda (MMF) o novom aranžmanu u trajanju od 30 meseci koji ne bio bio finansijski već savetodavni (Instrument za koordinaciju politika - PCI), saopštio je danas MMF.\nDelegacija MMF-a koju predvodi Džejms Ruf boravila je u Beogradu od 11. juna povodom završetka razgovora o novom programu sa Srbijom o makroekonomskim politikama i reformama, koji Izvršni odbor MMF-a treba da odbori sredinom jula.\nPCI je novi instrument koji je MMF uveo tokom 2017. godine u cilju pružanja podrške zemljama kao što je Srbija, za koje bi bio koristan okvir predviđen programom MMF-a, ali kojima nije potrebna finansijska podrška te finansijske institucije.\n"Program podržan od PCI ima za cilj održanje makroekonomske i finansijske stabilnosti i ostvarivanje napretka u realizaciji ambicioznog plana strukturnih i institucionalnih reformi radi podsticanja brzog i inkluzivnog rasta, otvaranja novih radnih mesta i podizanja životnog standarda", objasnio je Ruf.\nOn je ocenio da su makroekonomski izgledi Srbije i dalje dobri, da je rast dostigao 4,6 procenata međugodišnje u prvom kvartalu i očekuje se da će dostići najmanje 3,5 procenta u ovoj godini, a da je inflacija i dalje niska i procenjuje se da će biti oko dva procenta do kraja 2018. godine, zahvaljujući podršci odgovarajuće monetarne politike Narodne banke Srbije.\n"Fiskalna politika pod okriljem PCI ima za cilj očuvanje pozitivnih rezultata koje nije bilo lako postići, u cilju obezbeđenja stabilne silazne putanje javnog duga, uz pružanje podrške bržem održivom rastu. Očekujemo da će javne finansije i ove godine zabeležiti suficit", rekao je Ruf.\nOn je dodao da je od 2019. godine pa nadalje cilj programa MMF-a sa Srbijom nizak ukupni deficit, što bi dovelo do smanjenja javnog duga na nivo ispod 50 procenata BDP-a do kraja programa i obezbedilo bi prostor za povećanje kapitalne potrošnje, kao i za određena smanjenja poreskog opterećenja privrede i rada.\nRuf je procenio da postoji prostor i za ukidanje privremenih smanjenja penzija iz vremena krize, kao i za prelazak na novi sistem zarada u javnom sektoru, uz obezbeđenje da ne poraste udeo mase penzija i plata u BDP-u.\n"Program će podržati sveobuhvatan paket reformi državne uprave. Završetak reformi sistema zapošljavanja i zarada biće od ključne važnosti za unapređenje efikasnosti javnih službi i obuzdavanje tekuće potrošnje. Bolji okviri za upravljanje javnim investicijama će uticati na bolje izvršenje i smanjenje nedostataka u javnoj infrastrukturi", rekao je Ruf.\nReforma poreske administracije u Srbiji će, po njegovim rečima pomoći da se poveća efikasnost naplate poreza i unapredi poslovna klima, a jačanje fiskalnih pravila obezbediće održivost budžetske politike na srednji rok.\nRuf je kazao, kako je saopošteno, da će novi program sa MMF-om pomoći Srbiji u upravljanju dinarizacijom, reformi nadzora i regulacije u finansijskom sektoru i završetku reformi državnih finansijskih institucija, ali i otklanjanju slabosti u borbi za sprečavanje pranja novca i finansiranja terorizma.\n"Primena sveobuhvatnog paketa strukturnih i institucionalnih reformi ima za cilj unapređenje poslovnog okruženja radi pružanja podrške bržem privrednom rastu predvođenom privatnim sektorom. Prioriteti su borba protiv sive ekonomije, dalje povećanje učešća u radnoj snazi, reformisanje ili iznalaženje trajnog rešenja za javna i državna preduzeća, i unapređenje kvaliteta i transparentnosti državne statistike", istakao je Ruf.\nPrethodni trogodišni aranžman iz predostožnosti Srbije i MMF-a istekao je februara ove godine i bio je u vrednosti oko 1,2 milijarde evra, ali Srbija nije koristila tu pozajmicu.\nAsfaltiranje poslednje deonice na Ipsilon kraku kod Subotice\nNa Ipsilon kraku, obilaznici kod Subotice koja povezuje granični prelaz Kelebija s autoputem Horgoš-Novi Sad, danas je započeto asfaltiranje poslednje deonice tog puta, saopštilo je danas Ministarstvo građevinarstva, saobraćaja i infrastrukture.\nČadež: Važno da privrede zemalja regiona nastave da razgovaraju i pokažu politici šta je budućnost\nPredsednici privrednih komora Zapadnog Balkana, okupljeni u Кomorskom investicionom forumu (KIF), ocenili su danas na sastanku u Prištini da "čekanje na rešavanje problema u regionu iz prošlosti ne vodi u budućnost", i pozvali vlasti da "nastave da razgovaraju".


Dr Nataša Milićević: Razvoj palijativnog zbrinjavanja u Srbiji - Penzin\nPočetna Magazin Godine Društvo Dr Nataša Milićević: Razvoj palijativnog zbrinjavanja u Srbiji\nU Jutarnjem programu RTS-a, 5. septembra 2014. godine, gostovala je dr Nataša Milićević, nacionalna koordinatorka projekta „Razvoj palijativnog zbrinjavanja u Srbiji“…\nO palijativnom zbrinjavanju se u Srbiji nedovoljno zna, ali se, srećom, sve više o njemu priča. U Jutarnjem programu RTS-a, 5. septembra 2014. godine, gostovala je dr Nataša Milićević, nacionalna koordinatorka projekta „Razvoj palijativnog zbrinjavanja u Srbiji“.\nOvo je projekat Ministarstva zdravlja koji finansira Evropska unija, a koji za glavni cilj ima podržavanje napora Ministarstva zdravlja u promociji i primeni palijativnog zbrinjavanja na svim nivoima zdravstvene zaštite u Srbiji.\nProjekat je razvijen u skladu sa Nacionalnom strategijom za palijativno zbrinjavanje koja je usvojena na sednici Vlade u martu 2009. godine i koji traje od marta 2011. do novembra 2014. godine.\nDr Nataša Milićević je u razgovoru sa novinarkom RTS-a naglasila da palijativno zbrinjavanje ne treba shvatati kao rad sa pacijentima koji umiru, već sa ljudima koji se nalaze u završnoj fazi neke bolesti. U fokusu zdravstvenih radnika koji se bave palijativnim zbrinjavanjem nalazi se pacijent i njegova porodica.\nIako svaki lekar treba da u centru svog delovanja ima pacijenta, kod palijativnog zbrinjavanja se ne vodi toliko računa o tretiranju bolesti (za šta služe određeni specijalisti: onkolozi, kardiolozi itd), već o celokupnom stanju pacijenta uključujući i njegovo stanje duha. Olakšavaju se subjektivni simptomi koje pacijent ima i vodi računa o tome kako se on oseća.\nDr Milićević je istakla da briga o duhovnom stanju pacijenta nije vezana samo za religiju i da duhovne potrebe nemaju samo religiozni ljudi.\nPalijativno zbrinjavanje ima multidisciplinaran pristup i u jednom timu treba da se nađu i lekari, i medicinske sestre i socijalni radnik, ali su pre svega važne dobro obučene medicinske sestre koje mogu mnogo da pomognu prilikom kućnih poseta. Ovo je važno shvatiti i zbog toga što, kako dr Milićević kaže, da bi se neki zdravstveni radnik bavio palijativnom negom, on mora pre svega da odvoji vreme.\nNije uvek moguće, ali ni potrebno da u okviru palijativnog zbrinjavanja u kućnu posetu dođe ceo tim sa lekarom na čelu. A kućno lečenje je izuzetno važan oblik palijativnog zbrinjavanja. Dr Milićević je navela izjavu jednog engleskog pacijenta koja dobro ilustruje značaj ove vrste nege: „U bolnici i u hospisu ja čekam da umrem; u svom domu živim.“\nDa bi se pomoglo porodici i samom pacijentu, važni su timovi za palijativno zbrinjavanje, ali to ne mora da znači svaki put i klasično lečenje. Dr Milićević je navela da čak i infuzije nisu uvek najbolje rešenje za ove pacijente jer njihov organizam često ne može da prihvati ono što je potrebno zdravom organizmu.\nDok god postoji bilo kakva mogućnost normalne ishrane i dok pacijent guta, treba ga hraniti na uobičajen način. Sve su ovo situacije sa kojima dobroobučena medicinska sestra može da se nosi i u kojima ona može da pomogne i pacijentu i njegovoj porodici potrebnom negom i, pre svega, savetima.\nDoktorka je objasnila i da anglosaksonski termin „hospis“ i „jedinca za palijativno zbrinjavanje“ u osnovi označavaju istu stvar. U Srbiji postoji jedan centar za palijativno zbrinjavanje – Belhospis koji je osnovala nevladina organizacija i koji se trenutno nalazi van sistema zdravstvene zaštite, a u okviru sistema je 15 jedinica za palijativno zbrinjavanje pri odeljenjima za produženo lečenje i negu.\nOve jedinice su deo sistema zdravstvene zaštite i imaju od četiri do 13 postelja. Projektom je predviđeno 28 ovih jedinica i u narednom periodu biće raspisan tender Ministarstva zdravlja za otvaranje ostalih. Ni zdravstveni radnici često ne shvataju značaj palijativnog zbrinjavanja i ne razumeju njegovu suštinu, a veći deo stanovništva nije čak ni upoznat sa terminom.\nBudući da Srbija ima sve veći broj starih, da postoje načini da se nekada smrtonosne bolesti tretiraju i da se životni vek sve više produžava, palijativno zbrinjavanje je nešto sa čime ćemo svi morati da se upoznamo i što ćemo morati da prihvatimo i primenimo.\nTags:BelhospiceBelhospisBeogradmedicinaNataša Milićevićpalijativna negapalijativno zbrinjavanjeSrbijazdravljezdravstvo\nTribina o otvaranju dnevnog centra za osobe sa demencijom – Penzioneri Beograda podržavaju akciju i iznose lična iskustva


Naslovna » Turizam » Beogradske šetnje: Tesla, Pekić i Andrić ponovo na ulicama\nAh Neša 12. septembar 2013. Turizam Komentari su isključeni na Beogradske šetnje: Tesla, Pekić i Andrić ponovo na ulicama\nOvaj program će se realizovati svake subote do 26.oktobra. Istog dana ponovo kreće program za decu „Beografija: Osvajanje tvrđave“ i izvodiće se subotom i nedeljom.\nPoslednji put ove godine u utorak, 17. septembra od 16.00, u okviru programa „Književni vodič kroz Beograda“ pratiće se „Tragovi Borislava Pekića„.\nProgram „Tragom Iva Andrića“ ići će i dalje svake srede do 23.oktobra. Program „Tesla u Beogradu“ nastavlja se 15. septembra i pratiće tragove jedine Tesline posete Beogradu svake nedelje do 20.oktobra. „Beogradski muzički vremeplov“ četvrtkom će uz pomoć muzike voditi u prošlost Beograda svakog četvrtka.\nZa ovu sezonu pripremljen je i novi program „Beogradski zadužbinari“ koji će od Savamale do Studentskog trga voditi pored zdanja koje su svom rodu podarili zadužbinari. Prva od tri ovogodišnje šetnje izvodi se u petak, 4. oktobra od 16.00.\nZa sve programe zbog ograničenog broja mesta obavezno prijavljivanje na telefon 066/056-906 ili mail kontakt@beogradskesetnje.rs. Više informacija na www.beogradskesetnje.rs. (danubeogradu.rs)\nTagovibeograd beogradske šetnje dub razgledanja beograda turizam vesti\nPrethodni Incognito 19. oktobra u Dvorani Doma sindikata\nSledeći Izložba idejnih rešenja spomenika Isidori Sekulić


“Kada će Đorđević da pomogne porodici sa osmoro dece koja živi u kući predviđenoj za rušenje”?! – Gerila\nGerila > Politika > “Kada će Đorđević da pomogne porodici sa osmoro dece koja živi u kući predviđenoj za rušenje”?!\n“Kada će Đorđević da pomogne porodici sa osmoro dece koja živi u kući predviđenoj za rušenje”?!\nobjavljeno na Oct. 16, 2018 u 4:35 pm\nPoslanici u Skupštini Srbije danas su pitali najčešće šta će Srbija da preduzme povodom izjave ambasadora SAD Kajla Skota da je Kosovo suverena država, pregovorima Beograda i Prištine i malim naknadama majkama i porodiljama.\nPoslanik Narodne stranke Miroslav Aleksić povodom malih primanja majki i porodilja, koje su posledica primene Zakona o finansijskoj podršci porodicama sa decom, rekao da se od priče o podizanju nataliteta došlo do isplate neprimerenih naknada tokom porodiljskog i tokom nege deteta, zbog čega majke i porodilje moraju da se za svoja prava bore na ulici.\nPROČITAJTE JOŠ: IMAO SAM NESREĆNO DETINJSTVO, MORAO SAM I U ŠKOLU DA IDEM: 2O BISERA PO KOJIMA ĆEMO PAMTITI TOMISLAVA NIKOLIĆA\nAleksić je ministra za zapošljavanje i socijalni rad Zorana Đorđevića pitao i zašto ne funkcioniše SOS telefon na koji se prijavljuje nasilje u porodici ukazujući da se prilikom poziva javlja automatska sekretarica koja traži da se sačeka i ostane na vezi.\nOn je Đorđeviću rekao da razmisli kakvu poruku na taj način šalje onima koje maltretiraju, koji trpe nasilje i čija je bezbednost ugrožena.\nAleksić je ministra Đorđevića pitao i kada će biti pronađeno rešenje za porodicu iz sela Odžaci, kraj Trstenika, koja živi sa osmoro dece u kući za koju je još pre tri godine izdato rešenje o rušenju.\n„Ovo je ta ružičasta Srbija o kojoj vi govorite koja živi u objektu za koji je izdato rešenje za rušenje. Centar za socijalni rad, sve institucije, niko ne haje da toj porodici koja je u stanju socijalne potrebe pomogne i obezbedi adekvatan smeštaj. Na stranu što prijatelji i komšije žele da pomognu, ali ministarstvo za to nema sluha“, rekao je Aleksić pokazujući odštampane fotografije kuće.\nSamostalni poslanik Jovan Jovanović pitao je da li će ministar za kulturu i informisanje učiniti nešto povodom pritiska na novinarku Tatjanu Vojtejhovski, zbog emisije o nesrećama u preduzeću „Milan Blagojević – Namenska“ u Lučanima.\nPROČITAJTE JOŠ: (VIDEO) DRUGI KOSOVSKI BOJ JE NIŠTA U POREĐENJU SA GLUPOSTIMA KOJE JE IVONA JEVTIĆ IZVALJIVALA U DNEVNIKU\nPoslanik Dveri Srdjan Nogo pitao je premijerku Vlade Srbije Anu Brnabić da li je potpisala „Dablinski sporazum“, koji se odnosi na migrante i da li „srpske službe bezbednosti prate kontakte koje ona i njen brat imaju sa bezbednosnim službama Hrvatske“.\nPoslanik Dosta je bilo Saša Radulović pitao je ministra spoljnih poslova Ivicu Dačića zašto Srbija prati politiku Nemačke kojoj je „jedan od glavnih političkih ciljeva cementiranje ovakvog Balkana“ i potpisivanje pravno obavezujućeg sporazuma izmedju Srbije i Kosova kada se zna da na kraju tog puta Nemačka za Kosovo želi stolicu u UN.\nOn je ponovo pitao zašto Beograd pregovara sa Prištinom kada Priština ne ispunjava ni jednu obavezu, odnosno, ono što je Briselskim sporazumom dogovoreno i kada još nije formirana zajednica srpskih opština.\nPoslanici su posle postavljanja pitanja počeli sa utvrđivanjem dnevnog reda koje će da potraje s obzirom da je predloženo oko 190 predloga za dopunu dnevnog reda.\nPROČITAJTE JOŠ: OTKRIVANJE AFERE “TRGOVINA SMRĆU” UNIŠTILO JE ŽIVOT HRABROG LEKARA, ALI JE I NJEGOV SIN PROŠAO KROZ PAKAO\nTagoviministar zoran đorđevićmiroslav aleksićnaprednjaciopozicijaosmoro deceporodica trstenikposlanička pitanjaskupština srbijesnssocijalašofer zokisrpska napredna strankazoran đorđević


Iza juga Marakane - Petlići pobedom završili polusezonu\nUbedljivom pobedom nad BSK Borčom, petlići Crvene zvezde su završili polusezonu na drugom mestu.\nPetliće Crvene zvezde, dečake rođene 2009. godine, koji nastupaju kao najmlađi u ligi, sa klupe predvodi Danilo Tešić. Oni nastupaju u Prvoj ligi petlića grupa A i posle 11. kola osvojili su 25 bodova, što je za tri manje od lidera na tabeli Čukaričkog, i za jedan više od Dušanovca.\n- Prijatno sam iznenađen načinom na koji smo pristupili u našem prvom takmičenju. Naglasio bih ovo “takmičenje”, jer zaista dečaci su sada kroz to mogli da vrednuju rad i razvoj na treningu, te da uvide gde su u odnosu na vršnjake i koji su nedostaci koje treba da uklone kako bi još više napredovali. Timski se nismo bavili rezultatom, već smo želeli da kroz individualne i grupne saradnje pokažemo ono što vežbamo na treninzima. Uspevali smo da u kontinuitetu, energijom i odnosom prema utakmicama budemo na maksimumu, dok su fudbalske osciliacije koje smo imali, sasvim normalne u tom uzrastu - počeo je Tešić.\nU ekipi su se na poziciji kapitena menjala četvorica fudbalera - Matić, Dragan Anokić, Pavle Adamović i Grbić, sve sa ciljem da se izdvoji lider.\n- Osim što smo želeli da uvidimo ko ljudskim i igračkim kvalitetima, kao i odnosom prema radu može da bude kapiten, cilj je bio i da sva deca imaju punu minutažu. Čitava selekcija je bila sastavljena od fudbalera rođenih 2009. godine uz Ognjena Matanovića, koji je mlađi. Nastavićemo da se borimo i na proleće, jer deca moraju da osete značaj pobede, međutim, sve to mora da bude plod razvojnog procesa. Razlika u godinama u odnosu na rivale se vidi, ali smo metodološkim radom iskoristili sve faze razvoja u kojima se nalazimo. Za to nisam samo zaslužan ja, već čitav stručni štab - treneri Ognen Purić, Boris Brkić i Slaven Progovečki.\nKao najbolji strelac izdvojio se Nemanja Cvitko, a Tešić već zna koji su sledeći koraci koji treba da se naprave kako bi ekipa bila još k valitetnija.\n- Obavezni deo je doselekcija. U prethodnih šest meseci se pojavilo mnogo novih lica i moramo da mislimo i na budućnost. U nastavku takmičenja ćemo imati još teži posao, jer će sada biti dvanaest najboljih ekipa na nivou Beograda i na nama je da nadmašimo prethodne rezultate - zaključio je Tešić.\nCrvena zvezda ima još jednu petlićku ekipu u ligi, samo smeštenu u grupu B. Dečaci koji nose dres Grafičara su rođeni 2008. godine i sa klupe ih predvodi Vladimir Vučić. Oni su posle 11. kola osvojili 26 bodova, četiri manje od vodećeg Partizana i tri više od OFK Beograda.


Trejler filma - Homecoming by Beyoncé (2019) - Ženski magazin - Horoskop, ljubav, fitness i zdravlje\nHomecoming je intiman uvid u backstage kraljice Bijonse. Film je snimljen u vreme kada je nastupila na poznatom muzičkom festivalu Coachella u aprilu 2018. godine, a pojavila se u istoriji kao prva crnkinja koja je učestvovala na festivalu, na glavnom stejdžu.\nNetflix-ov dokumentarac o Bijonse je detaljna prezentacija ovog emotivnog nastupa na Coachella-i i pokazuje put od inicijalnog kreativnog koncepta performansa, koji je prerastao u kulturni pokret. Homecoming će ponuditi pogled na pozadinu priprema za čuveni nastup Bijonse, koji je prerastao u pokret #beychella ("Beyoncé owning Coachella").\nU trejleru možemo videti utiske sa festivala, entuzijastičnu publiku, mnoge izvođače, koji su učestvovali na nezaboravnom nastupu, kako na sceni, tako i u bekstedjžu. Uključeni su i snimci pesama, plesa i fizičkih priprema, koji su obogaćeni emotivnim "umetcima" iz privatnog života Bijonse i Džej Zija.\nNaime, u trejleru možemo videti i njihovu decu, Blu Ajvi i blizance, Rumi i Sir.\nPROČITAJTE SLEDEĆI TEKST: Noć u muzeju: Luvr će se pretvoriti u hotel na jedan dan


Antić: Pajtić optužuje Vladu za nešto što je DS trebalo da uradi dok je bio na vlasti\nBeta\t 13. marta 2016. 17:25\nMinistar rudarstva i energetike Srbije Aleksandar Antić odbacio je današnje kritike predsednika Vlade Vojvodine i Demokratske stranke (DS) Bojana Pajtića na račun Vlade Srbije u vezi sa otklanjanjem posledica poplava, rekavši da je “krajnje nepošteno i licemerno” da Pajtić “vodi predizbornu kampanju i pritom bez imalo stida optužuje Vladu Srbije za nešto što je moralo biti učinjeno kada je njegov DS bio na vlasti”.\n“Krajnje je nepošteno i licemerno od predsednika DS-a Bojana Pajtića da, u trenutku kada su svi kapaciteti i čitava energija Srbije usmereni ka otklanjanju posledica poplava i zbrinjavanju ugroženih, vodi predizbornu kampanju i pritom bez imalo stida optužuje Vladu Srbije za nešto što je moralo biti učinjeno kada je njegov DS bio na vlasti”, izjavio je Antić agenciji Beta.\nOn je naveo da je “tačno da je u borbi protiv poplava bolje i jeftinije delovati preventivno, nego sanirati posledice”, ali da su o tome Pajtić i DS trebalo da govore “tokom dugih godina kada su bili na vlasti i kada gotovo ništa na preventivi nije učinjeno i zbog čega su, dobrim delom, poplave pre dve godine i ove sada bile ovako razorne”.\n“Ova vlada je u prethodne dve godine uložila više od sto miliona evra u sanaciju kanala, u vodoprivredne objekte, u jačanje i gradnju infrastrukture i to uz svesrdnu pomoć i podršku Evropske unije, medjunarodnih finansijskih organizacija, zemalja širom sveta. Od svih njih Srbija je dobila samo reči pohvale i izraze poverenja, jer su uvereni da je svaki dolar i evro uložen u zaštitu stanovništva i privrede, a ne u privatne džepove što se dešavalo kada je DS bio na vlasti”, izjavio je Antić.\nNa sreću, dodao je, Srbija je “nepovratno ostavila iza sebe to vreme neodgovornosti i nebrige prema sopstvenom stanovništvu, ali i prema prijateljima u svetu”.\nAntić je najavio da će Vlada Srbije “i sada, kao i pre dve godine, pomoći ugroženom stanovništvu, u najkraćem roku otkloniće posledice poplava i nastaviće da ulaže u vodoprivredne objekte”, dodavši da “tako rade odgovorni i ozbiljni ljudi, bez obzira na kritike onih koji nisu bili dorasli zadatku koji su im gradjani poverili”.\nBojan Pajtić ranije danas izjavio je u Trsteniku da Vlada ne shvata da je lakše i jeftinije ulagati u prevenciju šteta od poplava nego u njihovu sanaciju.\n“Budžet Srbijavoda se svake godine smanjuje i zato postavljam pitanje Vladi Srbije kako je moguće da nikada nema za prevenciju, a onda ima za naknadu štete, koja je višestruko veća nego prevencija. Kako je moguće da još uvek ne shvataju da je lakše i mnogo jeftinije sprečiti, nego lečiti”, rekao je Pajtić prilikom uručivanja pomoći Vlade Vojvodine, vredne 3,2 miliona dinara, stanovnicima Trstenika pogodjenim poplavama.


SAD blokirale nacrt deklaracije u UN o nasilju u Gazi - Vijesti.me\nTRAŽE ISTRAGU O SUKOBU SA IZRAELSKOM VOJSKOM\nSAD blokirale nacrt deklaracije u UN o nasilju u Gazi\nPalestinci je juče bio dan žalosti povodom smrti 16 osoba. Hiljade ljudi prisustvovalo je sahranama\nSAD su kasno sinoć blokirale nacrt deklaracije Savjeta bezbjednosti UN u kojoj se poziva na uzdržanost u Gazi, zahtjevajući istragu o sukobu sa izraleskom vojskom poslije smrti 16 Palestinaca, saopštili su diplomatski izvori.\nGeneralni sekretar UN Antonio Gutereš je sa svoje strane zatražio "nezavisnu i transparentnu istragu" o sukobima u pojasu Gaze koji su izbili u petak tokom palestinskih demonstracija nedaleko od granice sa Izraelom.\nKuvajt je u ime arapskih zemalja članica Savjeta bezbjednosti UN predložio u petak nacrt deklaracije u kojoj se traže uzdržanost od nasilja i istraga.\nU tom nacrtu se pominje pravo Palestinaca da mirno demonstriraju.\nPalestinci je juče bio dan žalosti povodom smrti 16 osoba. Hiljade ljudi prisustvovalo je sahranama.


Britanska kraljica Elizabeta Druga dala je kraljevski pristanak da se usvoji Zakon o Bregzitu, izjavio je predsedavajući Predstavničkog doma britanskog Parlamenta Džon Berkau.\nDom lordova britanskog Parlamenta usvojio je 20. juna Zakon o Bregzitu, koji je predložila premijer Tereza Mej.\nPredstavnički dom Parlamenta u Velikoj Britaniji je istog dana bez glasanja usvojio predlog tog zakona.\nBritanski premijer Tereza Mej izjavila je da je usvajanje Zakona o Bregzitu ključni korak ka onome za šta je narod Britanije glasao, a to je "neometan i ispravan" izlazak države iz EU.\nU dokumentu se navodi da je 29. mart 2019. godine zakonom predviđen datum za Bregzit, koji su Britanci podržali na referendumu 23. juna 2016. godine. Otkako je predstavljen britanskom Parlamentu, predlog zakona o Bregzitu je bio predmet rasprave koja je trajala više od 250 časova.\n“Može doći trenutak za još jedno glasanje o poverenju TEREZI MEJ”\n"GOSPODIN I GOSPOĐA A" Misteriozna žena bankara spiskala je 16 miliona funti na luksuzan šoping, a u sve su umešani RUSKI OLIGARSI


Milijarda dolara Srbiji iz evropskih fondova\n16.11.2007. / 12:14\nBEOGRAD, Srbija će do kraja novembra potpisati okvirni sporazum sa Evropskom komisijom o korišćenju evropskih pretpristupnih fondova, koji će joj omogućiti da u naredne tri godine od EU bespovratno dobije gotovo milijardu evra iz evropske kase, piše beogradski dnevnik “Politika”.\nPomoćnik ministra finansija Srbije Gordana Lazarević potvrdila je da bi, ukoliko Vlada Srbije ostvari svoj naum i sljedeće godine stekne status kandidata za članstvo u EU, taj iznos mogao da se poveća i do tri milijarde evra.\nLazarevićeva je navela da bi Srbija, ako postane kandidat za članstvo u EU, mogla da koristi svih pet komponenti Instrumenta za pretpristupnu pomoć, fonda IPA, iz kojeg se do 2013. godine, pruža pomoć potencijalnim kandidatima i zemljama kandidatima za članstvo u EU.\nU ovom trenutku, Srbija, koja je uz Albaniju, BiH i Crnu Goru potencijalni kandidat za članstvo, ima, međutim, pravo da koristi samo dio sredstava iz fonda IPA, i to sredstva namijenjena za pomoć tranziciji i izgradnji institucija, kao i za prekograničnu saradnju, odnosno oko 200 miliona evra godišnje.\nIpak, i potencijalni kandidati i kandidati za članstvo novac mogu da dobiju samo ako Evropskoj komisiji podnesu prijedloge projekata za koje će novac biti utrošen.\nZemlje koje traže sredstva, moraju da isplaniraju i sredstva za sufinansiranje projekata, jer Evropska komisija traži i učešće države u realizaciji projekata koje podržava, a obično se to učešće kreće od 15 do 20 procenata.


Naglo otopljenje izazvalo kolaps: pod vodom ulice i naselja - Glas Zaječara\nHome Društvo Naglo otopljenje izazvalo kolaps: pod vodom ulice i naselja\nNaglo otopljenje izazvalo kolaps: pod vodom ulice i naselja\nFoto: ulica Vladimira Nazora\nDanašnjih +17 stepeni prouzrokovalo je naglo topljenje snega – što je rezultiralo porastom vodostaja, pojavom podzemnih voda, potapanjem naselja i dela ulica.\nOd naših čitalaca – reportera stigli su nam video snimci i fotografije.\nKako saznajemo trenutno je poplavljen deo ulice Vladimira Nazora, kao i deo Fruškogorske.\nUlice: Kozaračka, Stara Knjaževačka, Knjaževačka, Ljubljanska i Sarajevska ugrožene su zbog naglog nadiranja velike količine vode kroz jarugu Lakumica, koja preti da se svakog časa prelije.\nFoto: Miloje Mitrović, jaruga Lakumica\nOvo je stanje u jaruzi pre nešto više od dva sata, zabeleženo okom kamere Miloja Mitrovića:\nPod vodom su i ulice u Vražogrncu, što se vidi iz fotografija Nenada Petkovića:\nFoto: Nenad Petković\nKako nezvanično saznajemo od naših čitalaca, uočen je rast vodostaja na Timoku kod Donjeg Zuniča, a došlo je i do porasta nivoa Crnog Timoka u Gamzigradskoj banji.\nSutra nas očekuje nešto hladnije vreme nego danas, što će za posledicu imati sporije otapanje snega. Pratimo situaciju na terenu iz časa u čas, a najnovije vesti vezano za jarugu Lakumica očekujemo u narednih sat vremena.\nPrethodni tekstZaječarke danas u Beogradu razgovarale „1 na 1“ sa poslanicama Narodne skupštine Republike Srbije\nNaredni tekstU subotu u hali pod Kraljevicom igra se utakmica 14. kola Super „B“ lige


15. фебруар, Међународни дан деце оболеле од рака\n15. februar, Međunarodni dan dece obolele od raka\nTema kampanje je: „Bolje preživljavanje je dostižno“. Trogodišnja kampanja (2021-2023. g) koristi univerzalnu sliku šarenih otisaka dečijih ruku da predstavi stope preživljavanja dece obolele od raka na nacionalnom, regionalnom i međunarodnom nivou.\nKljučne činjenice o raku u detinjstvu\nRak je vodeći uzrok smrti kod dece i adolescenata širom sveta. Kod približno 400.000 dece starosti od 0 do 19 godina, svake godine, širom sveta se dijagnostikuje rak.\nNajčešće kategorije karcinoma kod dece uključuju rak krvi (leukemija i limfom), tumore mozga i čvrste tumore, poput neuroblastoma i Vilmsovog tumora.\nU visoko-razvijenim zemljama više od 80% dece obolele od raka preživljava, ali u mnogim zemljama sa niskim i srednjim prihodima preživljava samo oko 20%.\nČak i u visoko-razvijenim zemljama, rak deteta predstavlja vodeći uzrok smrti dece i dugotrajnog morbiditeta kod preživelih.\nPoreklo raka kod dece je uglavnom nepoznato, nije povezano sa načinom života i ne može se sprečiti ili rano otkriti skriningom.\nPoboljšanje ishoda kod dece obolele od raka zahteva ranu i tačnu dijagnozu, praćenu efikasnim lečenjem.\nVećina karcinoma u detinjstvu može se izlečiti kombinacijom hemoterapije i drugih tretmana, uključujući hirurgiju i radioterapiju. Lečenje raka kod dece može biti isplativo u svim zemljama, bez obzira na razvijenost.\nSmrti koje se mogu izbeći od karcinoma u detinjstvu u slabo- i srednje- razvijenim zemljama nastaju usled nedostatka dijagnoze, pogrešne dijagnoze ili zakasnele dijagnoze, prepreka u pristupu nezi, napuštanja lečenja, smrti od toksičnosti i veće stope recidiva (bolest se ponavlja).\nU okruženjima sa višim prihodima, nedostatak terapijskih inovacija ključna je prepreka i razlog za stagniranje preživljavanja u teško lečivim malignim bolestima.\nSistemi podataka o raku kod dece, poput registara pacijenata, zajedno sa održivim ulaganjima u zdravstvene sisteme i infrastrukturu za blagovremenu dijagnozu i lečenje, potrebni su za kontinuirano unapređenje kvaliteta nege i za informisanje o političkim odlukama.\nPodizanje svesti i uklanjanje predrasuda o preživljavanju raka kod dece*\n*Razvijeno u saradnji sa Childhood Cancer International 2015. godine i izmenjeno zajedno sa Međunarodnim društvom za pedijatrijsku onkologiju 2020. godine\nRak kod dece nije zarazan. Bezbedno je igrati se, družiti se i komunicirati sa decom koja imaju ili su preživela rak.\nNeki preživeli mogu imati problema sa plodnošću i reproduktivnim pitanjima, u zavisnosti od njihove specifične dijagnoze i lečenja, ali to nije prisutno kod većine preživelih.\nStudije su pokazale da deca lečena od karcinoma imaju rizik od dugoročnih neželjenih efekata svog lečenja; međutim, kraći životni vek zavisi od vremena početne dijagnoze karcinoma i adekvatnosti lečenja.\nNeki koji su preživeli rak u detinjstvu imaju kognitivne poteškoće i smetnje u učenju zbog svog specifičnog karcinoma i lečenja, ali to nije prisutno kod svih. Većina preživelih su osobe sa visokim postignućima, koje vrlo dobro prolaze u svom obrazovanju i karijeri.\nTokom lečenja, većina dece i adolescenata sa rakom odvojena je od vršnjaka i nije u mogućnosti da se redovno školuje i da se bavi drugim aktivnostima. Međutim, brojna istraživanja su pokazala da, kao rezultat izazova sa kojima su se suočili i svojih iskustava, ova deca i adolescenti imaju tendenciju da se bolje nose sa problemima od svojih vršnjaka i povećavaju otpornost. U zemljama sa programima psihosocijalne podrške deci oboleloj od raka, u kojima postoje i nevladine organizacije sa programima i uslugama koje stvaraju podsticajno i negujuće okruženje za ovu decu, adolescente i porodice - ishodi socijalizacije su prilično dobri.\nNeprekidna nega i dalje ostaje važna za preživele zbog većeg rizika od sekundarnih karcinoma ili hroničnih zdravstvenih stanja povezanih sa lečenjem raka.\nBudnost i redovno nadgledanje su presudni za ranu identifikaciju i podršku za bilo koji zdravstveni izazov ili posledicu.\nVećina dece koja su preživela rak vraća se normalnom školskom životu i aktivnostima nakon lečenja i efikasno se integriše sa porodicom, prijateljima i zajednicama. U drugim slučajevima, preživeli i njihove porodice prilagođavaju se i menjaju svoj način života kako bi postigli „novu normalnost“.\nU većini zemalja se dive deci koja su preživela rak i na njih se gleda kao na heroje i borce koji su hrabro pobedili rak. Oni koji su preživeli rak u detinjstvu živi su dokaz i svedoče da je rak u detinjstvu izlečiv. Oni su najbolji ambasadori koji unose nadu, motivišu i nadahnjuju nove pacijente i njihove porodice, kao i ostale preživele.\nDeca i adolescenti moraju biti informisani o svom raku. Informacije, primerene uzrastu, mogu se dati kako bi se pacijentu pomoglo da razume svoje stanje i tretman koji će dobiti. Ovo je posebno ključno za tinejxere i mlade koji treba da se osećaju osnaženima i zaduženima za svoje zdravlje i dobrobit.


18.03.2021 – VESTI Mašinskog fakulteta\nFormula Student tim Drumska strela: Spremni smo za sezonu 2021\nBy ivanasub 18.03.2021 - 11:07 18.03.2021 Izdvajamo\nOd 2010. godine, rame uz rame sa kolegama iz celog sveta, na prestižnim međunarodnim Formula student takmičenjima učestvuje i „Drumska strela“, prvi i najuspešniji formula student tim u Srbiji. Iza sebe imaju osam trkačkih bolida sa SUS motorom i više od 20 takmičenja na kojima su ostvarili zavidne rezultate. Formula student je takmičenje u osmišljavanju, konstruisanju i izradi trkačkih bolida. Koncipirano je da podstiče inovativnost i razvijanje praktičnih veština studenata i sastoji se iz dva dela – statičkih i dinamičkih disciplina. Statičke discipline obuhvataju prezentaciju vozila, objašnjenje same konstrukcije vozila, obrazloženje cene vozila po pojedinim delovima i tehnologijama izrade i poslovni plan. Jedan od najvažnijih delova projekta o kojima tim mora posebno da vodi računa su i finansije gde članovi… više


VELIKI PROTEST U PRESTONICI: reke Stare planine se brane i u BEOGRADU! – Gerila\nGerila > Društvo > VELIKI PROTEST U PRESTONICI: reke Stare planine se brane i u BEOGRADU!\nobjavljeno na Nov. 19, 2018 u 3:30 pm 19/11/2018\nProblem meštana sela na Staroj planini i Rakite u babušničkoj opštini preseliće se, makar na jedan dan, u glavni grad Srbije. Nakon nekoliko više manjih protesta i centralnog u Pirotu koji je okupio najveći broj aktivista, ljubitelja prirode i reka iz Inicijative Odbranimo reke Stare planine održaće konferenciju za medije u četvrtak u Beogradu na kojoj će se najaviti veliki protest u prestonici, a govoriće se i aktuelnim dešavanjima sa izgradnjom mini-hidroelektrana na jugoistoku Srbije.\nNa konferenciji, koja će se održati u “Kući ljudskih prava i demokratije” u četvrtak od 12 sati, biće reči o pogubnim posledicama gradnje MHE, trenutnim dešavanjima u Rakiti i daljim aktivnostima ORSP, a centralna tema biće najava protesta u Beogradu koji će se održati, kako kažu iz Inicijative, najverovatnije posle Nove godine.\nAleksandar Jovanović Ćuta kaže da su u toku pripreme za protest.\nPriključiće se aktivisti iz Crne Trave, Vlasotinca, sa reke Mlave, a poziv je upućen svim borcima u Srbiji koji hoće da se priključe sveopštoj borbi za očuvanje svojih reka. Ideja je da se organiže zajednički front na svim mestima gde su napadnute reke. O detaljima ćemo upoznati sve na konferenciji – kaže Jovanović (na slici ispod).\nPored Jovanovića, o sudbini planinskih reka govoriće i Aleksandar Panić, Desimir Stojanov i Goran Tokić. Nakon konferencije, ORSP će nastaviti svoje aktivnosti u Rakiti, gde je trenutno epicentar borbe za očuvanje planinskih reka, a o čemu nisu hteli da raspravljaju odbornici na sednici lokalne Skupštine u Babušnici.\nU subotu ćemo se opet skupiti u većem broju da pružimo podršku meštanima sela, organizovaćemo akciju čišćenja reke, dok će se u sali održati projekcija filma Tamna senka zelene energije, a biće održan i koncert ambijentalne muzike – dodaje Jovanović.\nPodsetimo, Vrhovni kasacioni sud poništio je presudu Upravnog suda u Beogradu od aprila ove godine kojom je poništeno rešenje Ministarstva za zaštitu životne sredine kojim se sprečava izgradnja hidroelektrane “Pakleštica” na reci Visočici na Staroj planini.\nPROČITAJTE JOŠ: KAKO IZGLEDAJU ČASOVI KADA IH DRŽI ALEKSANDAR MARTINOVIĆ: ČITANJE SLAJDOVA PRED 5 UČENIKA!\nAktivnosti ljubitelja prirode i ekološki svesnih građana povećale su se presudom Upravnog suda kojom je sud “stao na stranu” privatnog investitora koji planira da gradi mini-elektrane. Evropski pokret za vodu pružio je podršku borbi za očuvanje reka Stare planine. Jedan od aktivista Inicijative Aleksandar Panić nakon protesta u selu Topli Dol pored Pirota rekao je da će možda doći vreme da se njihove aktivnosti radikalizuju.\nDekani beogradskih fakulteta uputili su otvoreno pismo ministru ekologije Goranu Trivanu i gradonačelniku Pirota Vladanu Vasiću u kome navode da će izgradnja mini-hidroelektrana uništiti vredne vodne resurse u Srbiji.\nMeštani sela Temska i drugih sela na Staroj planini, već 2 godine vode borbu za očuvanje svojih reka, a inženjer Dragan Josić je optužio jednog od vođa protesta za gradnju mini-hidrocentrala. Aktivisti Inicijative Odbranimo reke Stare planine, “oslobodili” su Rudinjsku reku, a posle skoro 2 godina, gradonačelnik Pirota je pozvao borce za očuvanje reka Stare planine na sastanak, koji je po njihovim rečima, bio običan cirkus.\nAleksandar Jovanović Ćuta je u gostovanju u emisiji “15 minuta” rekao da je gradnja mini-hidroelektrana na Staroj planini zločin nad prirodom i ljudima, dok su građani sakupljali potpise za Unesko peticiju. Ministar ekologije Goran Trivan u izjavi za Insajder rekao je da se neće pomiriti sa gradnjom hidroelektrana u zaštićenim područjima.\nSavez mesnih zajednica Stare planine se već godinu dana aktivno bori protiv gradnje malih hidroelektrana na Staroj planini, a tek nedavno je reagovao ministar zaštite životne sredine Goran Trivan, koji je rekao da bi gradnji trebalo da se stane na put, jer to narušava netaknutu prirodu. Jovanović je svoj problem izneo i predsedniku Srbije Aleksandru Vučiću prilikom njegove posete Pirotu.\nPROČITAJTE JOŠ: KAKO JE SNS DOŠAO DO ADRESA PENZIONERA KOJIMA ŠALJE PATETIČNA VUČIĆEVA PISMA! ODGOVOR JEDNOG POŠILJAOCA JE SJAJAN!\nTagovialeksandar jovanović ćutabeograddesimir stojanovdesimir stojanov deskomale hidroelektraneodbranimo reke stare planineposle nove godinerakitareke stare planinestara planinaveliki protestveliki protest u beogradu\nVlada osnovala preduzeće koje će biti zaduženo za gradnju SAMO 4 ZGRADE?!


Vulin: Srbija pouzdan partner SAD u borbi protiv svih oblika kriminala - Radio televizija Pančevo\n4. novembra 2020. 4. novembra 2020. 0240\nMinistar unutrašnjih poslova Republike Srbije Aleksandar Vulin razgovarao je danas sa ambasadorom Sjedinjenih Američkih Država u Beogradu Entonijem Godfrijem o nastavku saradnje dve zemlje u oblasti borbe protiv organizovanog kriminala, terorizma i ilegalne trgovine narkoticima.\nMinistar Vulin naglasio da je Srbija pouzdan partner SAD u borbi protiv svih oblika kriminala i da će se saradnja između Ministarstva unutrašnjih poslova i agencija za sprovođenje zakona SAD nastaviti kroz započete projekte i obuke, ali i nove inicijative koje doprinose jačanju kapaciteta Ministarstva unutrašnjih poslova.\nPrema njegovim rečima, saradnja organa bezbednosti dve države kroz zajedničke akcije usmerene na borbu protiv organizovanog i svih drugih vidova kriminala dala je dobre rezultate i taj vid saradnje biće i ubuduće nastavljen.\nAmbasador Godfri rekao je da je zadovoljan saradnjom koja je ostvarena do sada i izrazio uverenje da će se ona nastaviti i u budućnosti.\nNa sastanku je bilo reči i o postupanju policije tokom julskih protesta u Beogradu, a ambasador Godfri je istakao da ceni uzdržanost koju su pokazali policijski službenici tokom protesta i naglasio potrebu da svi građani Srbije mogu slobodno da izraze svoje stavove.\nZubari u domu zdravlja rade po ustaljenom rasporedu uz poštovanje mera zaštite\nPredsednik Vučić: Razgovori s Albancima važni za mir i stabilnost\nPraznični red vožnje ATP-a


Kandidat za republičkog tužioca tvrdi da je nezakonito diskvalifikovan - Društvo - Dnevni list Danas\nPočetna » Društvo » Kandidat za republičkog tužioca tvrdi da je nezakonito diskvalifikovan\nDanas imao uvid u prigovor koji je bivši okružni tužilac posao DVT-u\nKandidat za republičkog tužioca tvrdi da je nezakonito diskvalifikovan\nV. Jeremić27.06.2021. 08:00\nŠto se Državnog veća tužilaca tiče, njihov deo posla oko izbora novog republičkog javnog tužioca je okončan time što su Vladi predložili aktuelnu tužiteljku Zagorku Dolovac za novi, treći mandat. Međutim, Miodrag Mali, bivši tužilac Okružnog tužilaštva u Novom Sadu, smatra da je u tom procesu Državno veće tužilaca u više navrata povredilo zakon.\nPrema prigovoru koji je Mali poslao DVT-u, a u koji je Danas imao uvid, Mali insistira da je komisija veća njegovu prijavu nezakonito odbacila. Naime, Komisija za utvrđivanje blagovremenosti i potpunosti prijava DVT-a njegovu prijavu na oglas za izbor RJT-a odbacila je kao nepotpunu, jer on nije dostavio svu konkursnu dokumentaciju – diplomu pravnog fakulteta, diplomu sa pravosudnog ispita, uverenje o državljanstvu, izveštaj iz kaznene evidencije, izjavu da li mu je prestao radni odnos u državnom organu težom povredom radne dužnosti, kao i potvrdu o radnom iskustvu.\nMeđutim, prema stavu Miodraga Malog, komisija je time u više navrata prekršila zakon. Naime, on je prijavu za konkurs poslao poštom 28. maja. U prijavi je podneo popunjeni formular prijave, uverenje da nije kažnjavan, uverenje o zdravstvenoj sposobnosti, biografiju i program organizacije i unapređenja rada tužilaštva. Zajedno sa tim dokumentima on je poslao i propratni akt u kojem skreće pažnju DVT-u na član 79. Zakona o javnom tužilaštvu (na osnovu kog je oglas za izbor RJT-a i raspisan), a u kom se navodi da se dokazi o ispunjenosti uslova za izbor podnose ukoliko se već ne nalaze u javnom tužilaštvu.\nMiodrag Mali je nakon završenog fakulteta i pravosudnog ispita koji je položio 1975. godine, čitavu karijeru proveo u pravosuđu, radio je i kao sudija Opštinskog suda u Novom Sadu, ali i kao tužilac u opštinskom tužilaštvu u istom gradu. Na funkciju tužioca Okružnog tužilaštva u Novom Sadu izabran je 1989. godine i obavljao ju je do 2002. godine, kada ga je Narodna skupština razrešila. Suština prigovora koji je poslao DVT-u odnosi se na to što on svoju argumentaciju temelji na Zakonu o tužilaštvu koji kaže da se dokazi o ispunjenosti uslova za izbor ne podnose ukoliko se već ne nalaze u javnom tužilaštvu.\n„Svi dokazi podnosioca nalaze se u personalnom dosijeu u bivšem Okružnom, sada Višem javnom tužilaštvu u Novom Sadu. Personalni dosijei se trajno čuvaju! Sve ovo se može lako utvrditi iz priložene biografije. Da li je neko mogao biti okružni tužilac a da ne ispunjava opšte i posebne uslove Zakona o javnom tužilaštvu?“, navodi Mali u svom prigovoru.\nS druge strane, Komisija DVT-a svoj stav temelji na Poslovniku o radu DVT-a u kome se ističe da dokaze o ispunjenosti uslova ne mora da podnosi nosilac javnotužilačke funkcije, što Mali od 2002. godine nije. Kako je Mali primetio u svom prigovoru, komisija DVT-a se u svom zaključku o odbacivanju ni u jednom trenutku nije pozvala na zakon, već na pravnik, koji osim što „nema podlogu u zakonu“, ne obavezuje nikoga osim članove DVT-a.\nMeđutim, ova argumentacija nije ubedila Državno veće tužilaca koje je na sednici 15. juna odbacilo njegov prigovor. U saopštenju VT-a je istaknuto da sednici nije prisustvovala predsednica veća Zagorka Dolovac, koja se izuzela, kao i to da je odluka doneta jednoglasno. Međutim, ko je sve prisustvovao sednici nije poznato zahvaljujući praksi DVT-a da retko i sa velikim zakašnjenjem objavljuje zapisnike sa sednica.\nSednici, kako saznajemo, nije prisustvovao Miodrag Mali, iako je u prigovoru zahtevao da bude pozvan imajući u vidu da se raspravljao o njegovoj prijavi. On je svoj zahtev temeljio na članu Zakona o DVT-u koji navodi da su sednice ovog tela javne, osim ukoliko se ne odluči drugačije.\nRang lista sa jednim imenom\nNa istoj sednici Državnog veća tužilaca na kojoj je odbačen prigovor Miodraga Malog, odbačen je i prigovor druge kandidatkinje za poziciju Republičkog javnog tužioca – advokatice Svetlane Tekić. Nakon toga, Vladi Srbije je prosleđena rang lista na kojoj se nalazilo samo jedno ime – Zagorka Dolovac.\nKonkursMiodrag Malirepublicki javni tuzilacZagorka DolovacBeograd\n4 reagovanja na “Kandidat za republičkog tužioca tvrdi da je nezakonito diskvalifikovan”\n27. juna 2021. u 08.31\nNa ovaj tekst poslala sam komentar ali sam odmah opomenuta da suviše brzo šaljem komentare, uz napomenu da usporim malo, iako sam sad otvorila portal Danasa i ovo mi je prvi, ali zato i poslednji komentar, kao i poslednje čitanje portala i štampanog izdanja Danasa.\n27. juna 2021. u 09.40\nMiodrag Mali, uz dužno poštovanje, prećutkuje da ima preko 70 godina, da je uveliko u penziji, te da ne ispunjava elementarni uslov za mesto RJT – a to je da može biti zaposlen u državnom organu…\n27. juna 2021. u 09.41\nDVT=DVD (dobrovoljno vatrogasne društvo.)\nDelo.si: Pojedinci primaju vakcine u ime drugih za novac, zavisnik od heriona vakcinisan 23 puta


Potpredsednik Vlade Srbije i ministar spoljnih poslova Ivica Dačić izjavio je da je zavnični predlog Srbije kada je reč o rešavanju pitanja Kosova u dijalogu - "razgraničenje".\nDačić je posle skupa "Svet u previranju i budućnost Evrope i Balkana" u Beogradu u odgovoru na pitanje Radio Slobodna Evropa, rekao da će se, "ukoliko ova ideja ikada bude na stolu", o njoj izjasniti dve strane.\nPrema njegovim rečima, pitanje gde bi bila linija razgraničenja još nije određeno jer to pitanje, ukoliko predlog bude prihvaćen, treba da se definiše u dijalogu Beograda i Prištine.\nS druge strane, predsednik Kosova Hašim Tači zalaže se za ideju o korekciji granice sa Srbijom, koja bi podrazumevala pripajanje Preševske doline Kosovu.\nIako je kazao da je spreman da napravi neophodne kompromise radi postizanja "balansiranog sporazuma", što je naveo i u pismu američkom predsedniku Donaldu Trampu, do sada nije javnosti rekao koji bi to kompromis bio sa kosovske strane.\nIdeji bilo kakve izmene ili korekcije granica oštro se protivi premijer Kosova Ramuš Haradinaj koji, pored toga, odbija i da ukine taksu od 100 odsto na robu iz Srbije i BiH, što je uslov Srbije za nastavak dijaloga u Briselu.\nNakon zasedanja vlade u utorak, Haradinaj je rekao da stav Dačića nije ništa novo i da je sada samo još jednom potvrdio da je "etnička podela" zvaničan stav Srbije.\n"To je ono što je prouzrokovalo tragedije na Balkanu – želja rukovodioca da stvore monoetničke države. Takve izjave su rizične i podrazumeva se da ko god u Evropi i u svetu to ne razume... podela po etničkoj liniji je nemoguće i u realnosti i u praksi, ali i nema smisla na političkom nivou", kazao je Haradinaj.\nZvaničnici Evropske unije su odbili da se izjasne oko Dačićeve izjave.\nPortparolka EU Maja Kocijaničič tvrdi da oni ne da komentarišu "konkretne sadržaje diskusija, niti izjave koje se daju u javnosti".\nKocijančič: Fokus EU je na pravno-obavezujućem sporazumu\n"Naš fokus je na pravno-obavezujućem sporazumu o sveobuhvatnoj normalizaciji odnosa koji će doneti trajno rešenje za otvorena pitanja – održivo i realno rešenje zasnovano na uzajamnoj saglasnosti i u skladu sa međunarodnim pravom i pravom EU te koje će biti prihvatljivo za sve države članice EU", rekla je za RSE Maja Kocijančič, u odgovoru koji je dostavila u pisanoj formi.\nPredsednik Srbije Aleksandar Vučić je, komentarišući Dačićevu izjavu, kazao da je on sam isto izjavio pre dve godine.\n"Nemam šta da komentarišem. To sam rekao pre dve godine", kazao je Vučić tokom posete Institutu za zdravstvenu zaštitu majke i deteta Srbije "Dr Vukan Čupić" u Beogradu.\nOsvrćući se na konstataciju iz pisma koje je američki predsednik Donald Tramp uputio povodom Dana državnosti Srbije, a u kojem se podvlači da je "uzajamno priznanjе trеbalo da budе cеntralni еlеmеnt trajnе normalizacijе odnosa", Vučić kaže da razume želje američkog predsednika.\n"Ko je očekivao da će Amerika da promeni svoju politiku ili da najveća sila sveta promeni svoj stav, taj je mnogo naivan. Amerika je priznala nezavisno Kosovo, nemojte da mislite da je moguće da neko promeni odluku Amerike. U skladu sa tim ja razumem žele američkog predsednika. Mi imamo svoje želje, svoje potrebe, svoje programe i svoje planove. Poštujući želje svih gledaćemo kako na najbolji način da sačuvamo naše interese, da se ne sukobljavamo sa Amerikom jer to niti možemo, niti nam je potrebno, niti je normalno da činimo, već da i to razumemo kao potrebu da Tramp kaže ‘dogovorite se, pa kada se dogovorite da uđemo u to što je neveliki pomak, ali taj maleni pomak je pomak unapred’. Od Amerike je teško više od toga očekivati. Da li sam zbog toga srećan? Nisam", kazao je Vučić.\nEngel: Uzajamno priznanje kamen temeljac između Srbije i Kosova\nOčigledno je da je potrebno uzajamno priznanje Kosova i Srbije ali isto tako nadam se da obe zemlje mogu da sednu zajedno i pronađu plan koji će im pomoći da krenu dalje i da budu primljene u Evropsku uniju, smatra demokratski kongresmen Eliot Engel.\nEngel je danas u Briselu na pitanje Radija Slobodna Evropa o ulozi Sjedinjenih Država i pismu američkog predsednika u kojem kaže da bi uzajamno priznanje trebalo biti kamen temeljac sporazuma, rekao da je očito da je potrebno uzajamno priznanje, ali isto tako da je potrebno da Evropska unija pozitivno reaguje na ispunjene zahteve koje su imali prema Kosovu.\n"Jedno od pitanja je bila demarkacija granice između Kosova i Crne Gore i Kosovo je trebalo dobiti bezvizni sistem i to se još uvijek nije dogodilo. To je frustrirajuće. Tako da ako Kosovo vidi da kada odgovore pozitivno, dobiju nešto pozitivno, mislim da neće biti problema", rekao je Engel.\nOn je takođe naveo da Vlada Srbije treba da se takođe promeni.\n"Ne može Srbija da drži, odnosno da pokušava da drži Kosovo van Interpola, van UNESCO-a, da pokušava da druge zemlje povuku priznanje, to takođe nije fer. Potrebna je dobra volja obe strane. Ja bih želeo da vidim i Srbiju i Kosovo kao članice EU", reči su Engela.


Niške ekipe najuspešnije na trećem po redu 3x3 turniru GO Pantelej (VIDEO) - Sportske vesti\n02 Jul, 2018 by South Media\nOvogodišnji humanitarni 3×3 turnir koji, u sistemu Roda prvenstva Srbije organizuje Gradska opština Pantelej, protekao je u znaku domaćih ekipa. Niški basketaši trijumfovali su u sve tri kategorije.\nNa juniorskom turniru pobedu je odnela ekipa “Kamenci” sačinjena od mladih igrača niškog “Konstantina”, koji su u finalu bili bolji od omladinaca OKK Juniora.\nU ženskoj konkurenciji prijavljene su bile samo tri ekipe, a pobedu su očekivano odnele “Studenkinje 57”, iako su ih u finalu dobro namučile kadetkinje UŽKK Studenta.\nPrava poslastica bio je turnir u seniorskoj konkurenciji gde su se u samoj završnici našle dve niške ekipe – “Lukas Kafe” i “No name”. Prštalo je sve na parketu, ali momci iz ekipe “No name” predvođeni raspoloženim Gudžićem, stigli su do pobede i novčane nagrade u iznosu od 60.000 dinara.\nOve godine turnir je, zahvaljujući gostima iz Makedonije, ekipi “Kantina”, bio međunarodni. Oni su, međutim, poklekli u polufinalu pa su morali da se zadovolje trećim mestom.\nOrganizacija je, kao i uvek na Panteleju bila odlična, iako je bilo otežavajućih okolnosti. Kao i prošle godine, turnir je započeo na dva terena na otvorenom ispred zgrade opštine, ali je zbog kiše završen je Hali OŠ Mika Antić.\nU “opštini najbolje košarke”, kako za sebe vole da kažu iz uprave GO Pantelej, sa ponosom naglašavaju da će ovu i slične manifestacije, namenjene mladima, nastaviti da podržavaju i u narednom periodu.\nTurnir je i ove godine imao predznak humanitarni jer je prihod od kotizacije učesnika bio namenjen NURDOR-u, Nacionalnom udruženju roditelja dece obolele od raka, a u publici su tokom turnira bile postavljene kutije za sakupljanje novčanih sredstava kao pomoć Aleksandru Nikoliću, mladom sportskom novinaru obolelom od leukemije.


Individualno vežbanje - Zdravlje za 21 vek\nPraćenje i održavanje vaših simptoma je važan deo oporavka odprerastanja kandide ili bilo kog drugog hroničnog stanja. Koristite tabele kako bi pratili svoje simptome i procenili napredak.\nObratite pažnju na oblasti u kojima ne vidite napredak, zatim uključite nove intervencije kao što su dopune ili promene u ishrani i načinu života.\nNemojte biti zabrinuti ako se vaši simptomi privremeno pogoršavaju ili ostaju isti. Oporavak kod hroničnih bolesti retko teče glatko i proces nije linearan. Ako ste posebno zabrinuti za bilo koji konkretan simptom, ne oklevajte da konsultujete doktora.


TotalCar.rs » Nov automobil, polov(ič)na oprema\nNov automobil, polov(ič)na oprema\nkupovina, novo, zanimljivo\n0 komentara 6296 pregleda\nMnogi smatraju da je bolje kupiti novi nego polovni automobil. Međutim i novi automobil može da vam zada mnogo muke, naročito ako se ispostavi da niste dobili sve ono što ste platili.\nKada je kupio novi automobil, Bojan Kosovac iz Novog Sada nije ni slutio koliko će mu muka ta kupovina prirediti.\nBojan je bio siguran da, ako kupi novu “opel zafiru”, nećete imati probleme ni muke sa majstorima niti mu se može desiti da nakon kupovine, otkrije da njegovo vozilo nema svu opremu koju je prodavac rekao da će dobiti.\nDva do tri meseca nakon isporuke, primetio je da se vozilo ponaša neuobičajeno prilikom oštrog prolaska kroz krivinu. “Tada sam prvi put posumanjao da ESP nije ni ugrađen u vozilo”, navodi Kosovac.\nESP je sistem koji poboljšava stabilnost vozila. Po odluci Evropskog parlamenta, svi novi automobili prodati na tržištu Unije, od 1. novembra prošle godine moraju posedovati ESP.\nNakon što je primetio da mu nedostaje deo opreme, obratio se “MVM motorsu”, ovlašćenom dileru “Opela”, kod kojeg je kupio automobil.\nNadležni iz ove firme su potvrdili da Bojanovo vozilo nema ESP, uz napomenu da oni nisu krivi za grešku.\n“Zastupnik je tu odgovornost pokušao da prebaci na ‘Opelovu’ kancelariju u Beogradu, tvrdeći da određeni kodovi preko kojih se isporučuje vozilo menjani mimo njihove saglasnosti”, navodi Bojan.\nIz “Opelove” kancelarije u Beogradu su potvrdili da je do greške došlo zbog promene kodova i da kupac mora da reši problem sa dilerom.\nDiler koji je prodao vozilo potpisuje ugovor sa kupcem i samo diler može da preduzme korake da bi se otklonio eventualni problem. “Opel” u ovakvim situacijama može da ima samo savetodavnu ulogu, ali nema mogućnost direktne reakcije jer su dileri samostalna pravna lica, poručili su iz “Opelove” kancelarije.\nKoliko problema mogu imati kupci novih vozila dobro ilustruje Bojanova situacija, jer je “MVM motors” u nezavidnoj finansijskoj situaciji. Prema podacima NBS-a, čak 13 računa tog preduzeća je blokirano.\nBojan je tužio Opelovog distributera, ali ako “MVM motors” ode u stečaj, čak i ako kupac dobije spor šanse da bilo šta naplati su minimalne.\nLoša politika proizvođača\nPotrošački savetnik je istražio kako su organizovane distrubitivne mreže drugih proizvođača automobila. Ispostavilo se da većina posluje na sličan način kao i “Opel”. To znači da svako ko se nađe u situaciji gde je došlo do greške u isporuci može doživeti nevolje slične Bojanovim.\nO toj temi ni jedan diler automobila nije želeo da govori javno, međutim, nezvanično kažu da ih proizvođači nekorektnom poslovnom politikom dovode u tešku situaciju.\nPo tvrdnjama dilera, zarada po prodatom vozilu je, uglavnom, između od 250 i 500 evra.\nSa druge strane, u slučajevima sličnim Bojanovom ispada da, ako sud presudi, diler mora o svom trošku da zameni auto koji košta preko 19.000 evra, čak i ako nije isključiv krivac.\nZbog izrazito slabe prodaje novih automobila, većina proizvođača nema interes da u Srbiji samostalno organizuje prodaju, već distribuciju obavljaju preko većeg broja nezavisnih pravnih lica.\nPotrebno je da se pri kupovini novog automobila kupci dobro raspitaju ko stoji iza garancije, šta garantuje proizvođač, a šta diler.\nBojan kaže da je predložio da vrati automobil koji je kupio odnosno da doplati razliku u ceni za novij model, u skladu sa padom vrednosti cene vozila od trenutka od kada je preuzeto.\n“Pošto se u međuvremenu pojavio novi model ‘opel zafire’, predložio sam da uzmem taj novi model sa određenom opremom i doplatim razliku između vrednosti vozila koje sam kupio i tržišne vrednosti tog novog vozila koje bi iznosilo sedam do sedam i po hiljada evra”, navodi Bojan.\nOpelova kancelarija u Beogradu nam je zvanično potvrdila je diler Bojanu predlagao više opcija kako bi mu kompenzovali to što je platio ESP, a nije mu isporučen.\nKupcu je ponuđeno da se u protivvrednosti odrade servisi (kada za to dođe vreme) ili neka druga usluga u zavisnosti od dogovora. Na žalost, kupac na to nije pristao, kažu u “Opelovoj” kancelariji.\nBojan je podneo i tužbu, ali tu priči nije kraj jer, kako tvrdi, na vozilu postoji još problema.\nNaime, njegova “zafira” ima dizel motor opremljen DPF uređajem koji prečišćava izduvne gasove. Kako Bojan tvrdi, taj uređaj ne funkcioniše kako treba.\n“Primetio sam posle pređenih 400 kilometara da auto odjednom uključuje kompresor, što drastično podiže potrošnju. U prvi mah nisam obraćao pažnju na tu pojavu, ali posle 15 dana otišao sam u servis, gde sam prvi put čuo za nešto što se zove regeneracija čestica čađi”, objašnjava Bojan.\nPrema Bojanovim rečima, na njegovom automobilu regeneracija se pokreće neuporedivo češće nego što bi trebalo.\nMeđutim, nadležni iz “Opelove” kancelarije tvrde da do učestalih regeneracija ne dolazi do zbog nekog njihovog propusta.\nKako su saopštili iz “Opelove” kancelarije, rekuperacija nema veze sa njihovim vozilima i dešava se jednako često kao i kod drugih proizvođača, a nastaje pre svega zbog lošeg goriva i ne pridržavanja uputstva za upotrebu od strane kupaca.\nET7 je prvi električni sedan kineskog brenda NIO\nHyundai Elantra „Severnoamerički automobil godine 2021.“\nStiže Hyundai Kona sa 275 “konja” (VIDEO)\nRenault: povratak popularnih modela iz ‘60-tih godina?\nTjuning: Bentley Bentayga Le Mans Edition by Kahn\nBMW X7 tek krajem 2018.\nTeaser: WB12 Vengeance\nFiesta najprodavanija u klasi\nElektrična alternativa VW Tiguanu stiže u februaru\nAudi koji sam pronalazi parking\nKompanija Kalašnjikov predstavila svoj električni auto\nŠpijunske fotke: Range Rover Sport (2014)